open-index/open-wikipedia-markdown huggingface dataset:
സുജാത സിങ്

ഇന്ത്യയുടെ മുൻ വിദേശകാര്യ സെക്രട്ടറിയാണ് **സുജാത സിങ്**. മുമ്പ് ജർമ്മനിയിലെ ഇന്ത്യൻ അംബാസഡറായിരുന്നു (2012–2013). ഇന്റലിജൻസ് ബ്യൂറോയുടെ മുൻ തലവൻ ടി.വി. രാജേശ്വറിന്റെ മകളാണ്.

1976 ബാച്ചിലെ ഇന്ത്യൻ ഫോറിൻ സർവീസ് ഉദ്യോഗസ്ഥയാണിവർ. ജർമ്മൻ പ്രഭാഷകയായ അവർ ബോൺ, അക്ര, പാരീസ്, ബാങ്കോക്ക് എന്നിവിടങ്ങളിലെ ഇന്ത്യൻ എംബസികളിൽ വിവിധ പദവികളിൽ സേവനമനുഷ്ഠിച്ചിട്ടുണ്ട്. 2000-04 കാലഘട്ടത്തിൽ മിലാനിലെ ഇന്ത്യയുടെ കോൺസൽ ജനറലായിരുന്നു. ഓസ്ട്രേലിയയിലേക്കുള്ള ഇന്ത്യയുടെ ഹൈക്കമ്മീഷണറായും (2007–2012) സേവനമനുഷ്ഠിച്ചിട്ടുണ്ട്. ദില്ലിയിൽ മന്ത്രാലയത്തിന്റെ സാമ്പത്തിക ഏകോപന യൂണിറ്റിൽ സേവനമനുഷ്ഠിച്ചിട്ടുണ്ട്. നേപ്പാൾ, പശ്ചിമ യൂറോപ്പ്, യൂറോപ്യൻ യൂണിയൻ എന്നിവയുമായി ഡയറക്ടർ, അണ്ടർസെക്രട്ടറി, ജോയിന്റ് സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട്. ഓസ്‌ട്രേലിയൻ ഹൈക്കമ്മീഷണറായിരുന്ന കാലം ഇന്ത്യൻ വിദ്യാർത്ഥികൾക്കെതിരായ വംശീയ ആക്രമണത്തെത്തുടർന്ന് ഇന്തോ-ഓസ്‌ട്രേലിയൻ ബന്ധങ്ങളിലെ അസ്വാരസ്യതയും പിന്നീട് യുറേനിയം വിൽപ്പനയുമായി ബന്ധപ്പെട്ട് ഇന്ത്യക്ക് ഒരു അപവാദം വരുത്താനുള്ള ഓസ്‌ട്രേലിയൻ ലേബർ പാർട്ടിയുടെ തീരുമാനത്തിലെ ഇടപെടലും ശ്രദ്ധേയമായി.

## അവലംബം

വർഗ്ഗം:ഇന്ത്യയുടെ വിദേശകാര്യ സെക്രട്ടറിമാർ
വർഗ്ഗം:1954-ൽ ജനിച്ചവർ
കരിങ്കൊറ

കോഴിക്കോട് ജില്ലയിൽ പ്രചാരത്തിലുള്ള ഒരു നെൽകൃഷി രീതിയാണ് **കരിങ്കൊറ**. നിള, കവുങ്ങിൻ പൂത്താല തുടങ്ങിയ നെല്ലിനങ്ങൾ ഈ കൃഷിക്ക് അനുയോജ്യമാണ്.

## അവലംബം

വർഗ്ഗം:കേരളത്തിലെ നെൽകൃഷിരീതികൾ
അനിൽ മുരളി

മലയാള ചലച്ചിത്ര അഭിനേതാവായിരുന്നു
**അനിൽ മുരളി (1964-2020)**
വില്ലൻ വേഷങ്ങളിലൂടെയാണ് മലയാള സിനിമയിൽ ചുവടുറപ്പിക്കുന്നത്. 2002-ലെ വാൽക്കണ്ണാടി എന്ന സിനിമയിലെ വില്ലൻ വേഷം അനിൽ മുരളിയെ പ്രശസ്തനാക്കി. 2020 ജൂലൈ 30ന് അന്തരിച്ചു  .

## ജീവിതരേഖ
മുരളീധരൻ നായരുടേയും ശ്രീകുമാരിയമ്മയുടേയും മകനായി 1964 ഏപ്രിൽ 12 ന് തിരുവനന്തപുരത്ത് ജനിച്ചു. 
1993-ൽ *കന്യാകുമാരിയിൽ ഒരു കവിത* എന്ന സിനിമയിൽ അഭിനയിച്ചുകൊണ്ടാണ് സിനിമയിലെത്തുന്നത്. വില്ലൻ വേഷങ്ങളിലൂടെയാണ് അദ്ദേഹം ശ്രദ്ധേയനായത്. 2002-ലെ *വാൽക്കണ്ണാടി* എന്ന സിനിമയിലെ വില്ലൻ വേഷം അനിൽ മുരളിയെ മലയാള സിനിമയിൽ പ്രശസ്തനാക്കി.

തുടർന്ന് നിരവധി സിനിമകളിൽ വില്ലൻ കഥാപാത്രങ്ങളെ അവതരിപ്പിച്ചു. വില്ലൻ വേഷങ്ങൾ കൂടാതെ സ്വഭാവ നടനായും വേഷങ്ങൾ ചെയ്തു. 100-ൽ അധികം മലയാള സിനിമകളിൽ വേഷമിട്ട അനിൽ മുരളി തമിഴ്, തെലുങ്ക് സിനിമകളിലും അഭിനയിച്ചു. ടെലി സീരിയലുകളിലും സജീവമായ അഭിനേതാവായിരുന്നു 2020 ജൂലൈ 30ന് അന്തരിച്ചു

## അഭിനയിച്ച ചലച്ചിത്രങ്ങൾ
* കന്യാകുമാരിയിൽ ഒരു കവിത  (1993)
* ബോക്സർ (1995)
* വാൽക്കണ്ണാടി (2002)
* ഇവർ (2003)
* ചാക്കോ രണ്ടാമൻ  (2006)
* ശ്യാമം (2006)
* ദി ഡോൺ (2006)
* ജയം (2006)
* ബാബ കല്യാണി (2006)
* ജുലൈ 4  (2007)
* നസ്രാണി (2007) 
* റോക്ക് ആന്റ് റോൾ (2007)
* പുതിയ മുഖം (2009)
* ഞാൻ സഞ്ചാരി (2010)
* കയം (2010)
* സിറ്റി ഓഫ് ഗോഡ് (2011)
* മാണിക്യക്കല്ല് (2011)
* വെള്ളരിപ്രാവിന്റെ ചങ്ങാതി (2011)
* കളൿടർ (2011)
* വാദ്ധ്യാർ (2012)
* അസുരവിത്ത് (2012)
* വാദ്ധ്യാർ (2012)
* അച്ഛന്റെ ആണ്മക്കൾ (2012)
* ഹീറോ (2012)
* മുല്ലമൊട്ടും മുന്തിരിച്ചാറും (2012)
* നമ്പർ 66 മധുര ബസ്‌ (2012)
* താപ്പാന (2012)
* മാന്ത്രികൻ (2012)
* ഒരു യാത്രയിൽ (2012)
* അയാളും ഞാനും തമ്മിൽ (2012)
* ഹൈഡ് ആന്റ് സീക് (2012)
* കർമ്മയോദ്ധാ (2012)
* ചേട്ടായീസ് (2012)
* ബ്ലാക്ക്ബെറി (2013)
* ആമേൻ (2013)
* കൗബോയ് (2013)
* ഇമ്മാനുവേൽ (2013)
* ഇത് പാതിരാമണൽ (2013)
* വിശുദ്ധൻ (2013)
* ബഢി (2013)
* ബ്ലാക്ക് ടിക്കറ്റ് (2013)
* @ അന്ധേരി (2014)
* ഡോൾഫിൻ ബാർ (2014)
* പോളിടെക്നിക് (2014)
* അവതാരം (2014)
* ഇയ്യോബിൻ്റെ പുസ്തകം (2014)
* കെ.എൽ. പത്ത് (2015)
* രാമലീല (2017)
* ആകാശ മിഠായി (2017)
* ജോസഫ് (2018)
* ബ്രദേഴ്സ് ഡേ (2019)
* ഫോറൻസിക് (2020)

## അവലംബം
വർഗ്ഗം:മലയാളചലച്ചിത്രനടന്മാർ
ദുക്‌റാന

ലഘുചിത്രം|വലത്ത്‌|തോമാശ്ലീഹായും യേശുവും: ഒരു പെയിന്റിംഗ്ഇന്ത്യയിലെ ക്രൈസ്തവസഭയുടെ സ്ഥാപകനും യേശുവിന്റെ ശിഷ്യന്മാരിൽ ഒരാളുമായ തോമാശ്ലീഹായുടെ ഓർമ്മത്തിരുന്നാളാണ് **ദുക്‌റാന** അഥവ **തോറാന**. ഇന്ത്യയിലെ  മാർത്തോമാ നസ്രാണികളുടെ ഇടയിൽ വലിയ പ്രാധാന്യമുള്ള ഈ തിരുനാൾ പരമ്പരാഗതമായി ജൂലൈ 3-നാണ് ആഘോഷിക്കുന്നത്.

1443-ലെ സുറിയാനിഭാഷയിലുള്ള ഒരു ലിഖിതത്തിൽ ഇപ്രകാരമാണ് ഈ ദിവസത്തെക്കുറിച്ച് പരാമർശിക്കുന്നത്: “ജൂലൈ 3: ഇന്ത്യയിൽവച്ച് കുന്തത്താൽ കുത്തപ്പെട്ട മാർത്തോമാ.”

## അവലംബങ്ങൾ

വർഗ്ഗം:ക്രൈസ്തവസഭ ആരാധനക്രമം
വർഗ്ഗം:ക്രൈസ്തവാഘോഷങ്ങൾ
വർഗ്ഗം:ജൂലൈ 3
കന്യകാത്വ പരിശോധന

ഒരു സ്ത്രീയോ പെൺകുട്ടിയോ കന്യക ആണോ അല്ലയോ എന്നു പരിശോധിക്കുന്ന പ്രക്രിയയാണ് **കന്യകാത്വ പരിശോധന**. അതായത്, എപ്പോഴെങ്കിലും ലൈംഗികബന്ധത്തിൽ ഏർപ്പെട്ടിട്ടുണ്ടോ എന്നു പരിശോധിക്കുന്നു. കന്യാചർമ്മത്തിന് പരിക്കുകളെന്തെങ്കിലുമുണ്ടോ എന്നതാണ് പ്രധാനമായും പരിശോധിക്കുന്നത്.
ഗുസ്താവ് ഫ്ലോബേർ

ഫ്രഞ്ച് എഴുത്തുകാരനായിരുന്നു **ഗ്യുസ്താവ് ഫ്ലോബേർ**. (ഡിസം: 12, 1821 –മെയ്  8, 1880)
അദ്ദേഹത്തിന്റെ ആദ്യം പ്രസിദ്ധീകൃതമായ നോവൽ  *മദാം ബോവാഹി* (1857)ആണ്. ഫ്ലോബേറിന്റെ മറ്റു സാഹിത്യകൃതികളെപ്പോലെ അദ്ദേഹത്തിന്റെ കത്തുകളും ജനപ്രീതി പിടിച്ചുപറ്റിയിരുന്നു.

## പ്രധാനകൃതികൾ
**Rêve d'enfer* (1837)
**[[Memoirs of a Madman]]* (1838)
**[[Madame Bovary]]* (1857)
**[[Salammbô (novel)|Salammbô]]* (1862)
**[[Sentimental Education]]* (1869)
**Le Candidat* (1874)
**[[The Temptation of Saint Anthony (Flaubert)|The Temptation of Saint Anthony]]* (1874)
**[[Three Tales (Flaubert)|Three Tales]]* (1877)
**[[Le Château des cœurs]]* (1880)
**[[Bouvard et Pécuchet]]* (1881)
**[[Dictionary of Received Ideas]]* (1911)
**Souvenirs, notes et pensées intimes* (1965)
## അവലംബം

വർഗ്ഗം:ഫ്രഞ്ച് എഴുത്തുകാർ
വർഗ്ഗം:1821-ൽ ജനിച്ചവർ
വർഗ്ഗം:ഡിസംബർ 12-ന് ജനിച്ചവർ
വർഗ്ഗം:1880-ൽ മരിച്ചവർ
വർഗ്ഗം:മേയ് 8-ന് മരിച്ചവർ
എറിക് ബ്യൂൾ റേസിങ്ങ്

യുഎസ് ആസ്ഥാനമായ മോട്ടോർ സൈക്കിൾ നിർമ്മാണ കമ്പനി ആണ് **എറിക് ബ്യൂൾ റേസിങ്ങ്** അഥവാ **ഇബിആർ** . 2009 നവംബറിൽ ആണ് ഈ കമ്പനി പ്രവർത്തനം ആരംഭിച്ചത് , മാതൃ സ്ഥാപനം ആയ ബ്യൂൾ മോട്ടോർ സൈക്കിൾ കമ്പനി അടച്ചതിന് ശേഷം ആയിരുന്നു ഇത്. 2013 ജൂലൈ 1 ന്  ഇവയുടെ 49.2 ശതമാനം ഓഹരി ഹീറോ മോട്ടോർ കോർപ്പ് വാങ്ങി.

## മോഡലുകൾ
ആത്യാധുനിക സാങ്കേതിക വിദ്യ ഉപയോഗിക്കുന്ന പ്രകടനക്ഷമതയേറിയ രണ്ടു മോഡലുകൾ ആണ് നിലവിൽ ഇവയ്ക്കുള്ളത് (1190RR , 1190RS )

## അവലംബം

വർഗ്ഗം:മോട്ടോർ സൈക്കിൾ നിർമ്മാതാക്കൾ
കുട്ടനാടൻ നിലങ്ങൾ

thumb|കുട്ടനാട്ടിലെ നെൽപ്പാടം‌
ആലപ്പുഴ, കോട്ടയം ജില്ലകളിലായി വ്യാപിച്ച് കിടക്കുന്ന കേരളത്തിലെ പ്രധാന കാർഷികമേഖലകളിലൊന്നാണ് **കുട്ടനാട്**. കാർഷികവൃത്തി പ്രധാനമായുള്ള ഇവിടം കേരളത്തിലെ നെൽകൃഷിയുടെ പ്രധാന കേന്ദ്രമാണ്. ഇന്ത്യയിൽ തന്നെ ഏറ്റവും താഴ്ന്ന പ്രദേശങ്ങളിലൊന്നാണ് കുട്ടനാട്. 76 വില്ലേജുകളിലായി വ്യാപിച്ച് കിടക്കുന്ന കുട്ടനാടൻ മേഖലയുടെ വിസ്തൃതി 54000 ഹെക്ടറാണ്. കുട്ടനാടൻ പ്രദേശം സമുദ്രനിരപ്പിനേക്കാൾ താഴെയാണ് സ്ഥിതിചെയ്യുന്നത് എന്നത് ഈ പ്രദേശത്തിന്റെ പ്രധാന സവിശേഷതയാണ്. സമുദ്രനിരപ്പിൽ നിന്നും 2.2 മീ താഴെ മുതൽ 0.6 മീ മുകളിൽ വരെയാണ് ഈ പ്രദേശത്തിന്റെ ഉയര വ്യത്യാസം. സമുദ്രനിരപ്പിനുതാഴെയുള്ള പ്രദേശത്ത് കൃഷിചെയ്യുന്ന ലോകത്തിലെതന്നെ അപൂർവ്വം പ്രദേശങ്ങളിലൊന്നാണ് ഇവിടം. ഒരു വിനോദസഞ്ചാരകേന്ദ്രവുമാണ് കുട്ടനാട്.

## ഭൂപ്രകൃതി
സമുദ്രനിരപ്പിൽ നിന്ന് 1.5 മീറ്റർ വരെ താഴെ സ്ഥിതി ചെയ്യുന്ന വയലുകളാണിവ. കാലവർഷക്കാലത്ത് ഈ പാടശേഖരങ്ങൾ കായലുകളായി രൂപാന്തരപ്പെടുന്നു. പമ്പ, അച്ചൻകോവിൽ, മണിമല, മീനച്ചിൽ എന്നീ നദികൾ കുട്ടനാടൻ നിലങ്ങളിലൂടെ ഒഴുകി വേമ്പനാട്ടുകായലിൽ ലയിക്കുന്നു.

## ചരിത്രം

## നിലങ്ങൾ

## കൃഷിരീതി

## വിത്ത്
കുട്ടനാടൻ നിലങ്ങൾക്കനുയോജ്യമായ മൂപ്പു കുറഞ്ഞ ഇനങ്ങൾ : മട്ട ത്രിവേണി, ജ്യോതി, കാർത്തിക, മാക്കം, കാഞ്ചന. ഇടത്തരം മൂപ്പുള്ള ഇനങ്ങൾ : ജയ, കനക, പവിഴം, ആശ, ഭദ്ര

## ഇതുകൂടി കാണുക
*കുട്ടനാട്‌
*കോൾനിലങ്ങൾ

## അവലംബം

## പുറത്തേക്കുള്ള കണ്ണികൾ
*കുട്ടനാട്ടിലെ നെൽ കൃഷി - പ്രശ്നങ്ങളും സാദ്ധ്യതകളും: ഒരു പഠനം (പി.എം. തോമസ്) 

വർഗ്ഗം:കേരളത്തിലെ നെൽപ്പാടങ്ങൾ
വർഗ്ഗം:കുട്ടനാട്
പള്ളിക്കൽ പുഴ

കേരളത്തിലെ പത്തനംതിട്ട, കൊല്ലം ജില്ലകളിൽകൂടി ഏകദേശം 42 കിലോമീറ്റർ ദൂരത്തിൽ കടന്നുപോകുന്ന നദികളിൽ ഒന്നാണ് **പള്ളിക്കലാർ**. ഈ നദിയുടെ ഉത്ഭവം കൊടുമണിലെ കളരിത്തറക്കുന്ന് എന്ന പ്രദേശത്താണെന്നു കരുതപ്പെടുന്നു. കരുനാഗപ്പള്ളി താലൂക്കിലെ കായംകുളം കായലും  ടി.എസ്. കനാലും ഒന്നിക്കുന്ന വട്ടക്കായലിൽ അവസാനിക്കുന്നു. ജലസേചനത്തിനും മീൻപിടുത്തവുമായി നിരവധി പേർ ഈ നദിയെ ആശ്രയിക്കുന്നു. പത്തനംതിട്ട ജില്ലയിലെ കൊടുമൺ, ഏഴംകുളം, ഏറത്ത്, പള്ളിക്കൽ, കടമ്പനാട് പഞ്ചായത്ത്, അടൂർ മുനിസിപ്പാലിറ്റി, കൊല്ലം ജില്ലയിലെ ശൂരനാട്, മൈനാഗപ്പള്ളി, തൊടിയൂർ, പന്മന പഞ്ചായത്തുകൾ എന്നിവയാണ് പള്ളിക്കലാർ കടന്നുപോകുന്ന പ്രധാന സ്ഥലങ്ങൾ. നിരവധി മത്സ്യങ്ങൾ ദേശാടനക്കിളികൾ എന്നിവയുടെ ആവാസ മേഖലകൂടിയാണ് 

കൊടുമൺ പ്ലാന്റെഷൻ  പ്രദേശത്തുള്ള കുട്ടിവനം എന്നറിയപ്പെടുന്ന നിത്യ ഹരിത വനത്തിന്റെ അവശേഷിപ്പുകൾ ആണ് നദിയുടെ ഉത്ഭവം ആയി കണക്കാക്കിയിരുന്നത്. പക്ഷെ, അടുത്ത കാലത്ത് കേരള ശാസ്ത്ര സാഹിത്ത്യ പരീക്ഷത്ത് നടത്തിയ പഠനത്തിൽ കുട്ടിവനം പൂർണമായും നശിപ്പിക്കപ്പെട്ടതായി കണ്ടെത്തിയിരുന്നു. 42 കിലോമീറ്റർ നീളം ഉള്ള ഈ നദിയുടെ കൂടുതൽ ഭാഗവും ഒഴുകുന്നത് പത്തനം തിട്ട, കൊല്ലം എന്നീ ജില്ലകളിൽ ആയി വ്യാപിച്ചു കിടക്കുന്ന പുഞ്ചകളിൽ (വയൽ) കൂടിയാണ്. അതുകൊണ്ട് തന്നെ ചതുപ്പുകളിൽ നിന്ന് ഉത്ഭവിക്കുന്ന കേരളത്തിലെ പ്രധാന നദികളിൽ ഒന്ന് പള്ളിക്കൽ ആറു തന്നെ. 

ആകെയുള്ള നദീതടം 220 ചതുരശ്ര കിലോമീറ്റർ. അടൂർ, അടൂർ സീഡ് ഫാം, നെല്ലിമുകൾ, തെങ്ങമം, രണ്ടുകണ്ണിക്കൽ, ആനയടി, ശൂരനാട്, തൊടിയൂർ, കരുനാഗപ്പള്ളി, കന്നേറ്റി എന്നിവിടങ്ങളിൽ കൂടി ഒഴുകി കരുനാഗപ്പള്ളി വട്ടക്കായലിൽ പതിക്കുന്ന പള്ളിക്കൽ ആറിന്റെ തെക്കു കല്ലടയും വടക്ക് അച്ചങ്കോവിൽ ആറുമാണ്. 
വട്ടക്കായൽ വഴി കൊല്ലം കോട്ടപ്പുറം ദേശീയ ജലപാതയിൽ ചേരുന്ന പള്ളിക്കലാർ ആ പ്രദേശത്തെ ജലഗതാഗതത്തിലും ജലസേചനത്തിലും മുഖ്യപങ്ക് വഹിക്കുന്നു. വട്ടക്കായലിന്റെയും പള്ളിക്കലാറിന്റെയും വിനോദസഞ്ചാര സാധ്യതകൾ അനന്തമാണ്. പള്ളിക്കൽ ആറിനേപ്പറ്റി കേരള ജൈവ വൈവിദ്ധ്യ ബോർഡ് പഠനം നടത്തിയിട്ടുണ്ട്. ആറ്റിലെ ജലം പ്രധാനമായും കൃഷിക്കും മറ്റ് ഗാർഹിക ആവശ്യങ്ങൾക്കും  ഉപയോഗിക്കുന്നു.

വർഗ്ഗം:കേരളത്തിലെ നദികൾ
രാമകൃഷ്ണ മിഷൻ

ഒരു ആദ്ധ്യാത്മിക പ്രസ്ഥാനമാണ് **രാമകൃഷ്ണ മിഷൻ**.ശ്രീരാമകൃഷ്ണ പരമഹംസരുടെ പ്രധാന ശിഷ്യനായ സ്വാമി വിവേകാനന്ദനാണ് ശ്രീരാമകൃഷ മിഷൻ സ്ഥാപിച്ചത്. ആത്മാനോ മോക്ഷാർത്ഥം ജഗത്-ഹിതയാ ച (आत्मनॊ मोक्षार्थम् जगद्धिताय च) (അവനവന്റെയും ലോകത്തിന്റെയും സായൂജ്യത്തിനായി) എന്നതാണ് ഈ സന്നദ്ധ പ്രസ്ഥാനത്തിന്റെ ആപ്തവാക്യം.1897 മേയ് 1 നാണ് ശ്രീരാമകൃഷ്ണ മിഷൻ ആരംഭിക്കുന്നത്. സാമൂഹിക ആരോഗ്യ പരിപാലന പരിപാടി, ദുരിതമനുഭവിക്കുന്നവർക്ക് ആശ്വാസം,ശ്രീരാമകൃഷ്ണ ദേവൻ ഉപദേശിച്ച സത്യങ്ങൾ പ്രചരിപ്പിക്കുക,എല്ലാ മതങ്ങളും തുല്യങ്ങളാണെന്ന് ധരിച്ച് വിവിധ മതാനുയായികളിൽ ഐക്യമുണ്ടാക്കുക,എല്ലാവർക്കും വിദ്യാഭ്യാസം നൽകുക,ശിൽപവേലയും കൈതൊഴിലുകളും പ്രോൽസാഹിപ്പിക്കുക,എന്നിങ്ങനെ കൃത്യമായി നിർവചിക്കപ്പെട്ട ആശയങ്ങളും നിർവചനങ്ങളുമായിരുന്നു രാമകൃഷ്ണമിഷന്റെ ലക്ഷ്യങ്ങൾ.

## Image Gallerʏ


File:Ramakrishna Mission Highschool, Kozhikode South.jpg|Ramakrishna Mission HSS, Kozhikode
പ്രമാണം:Ramakrishna at studio.jpg|ശ്രീരാമകൃഷ്ണ പരമഹംസൻ
പ്രമാണം:Swami Vivekananda-1893-09-signed.jpg|സ്വാമി വിവേകാനന്ദൻ ഷിക്കാഗോയിൽ (1893)
പ്രമാണം:Sri ramakrishna math puranattukara.jpg|ശ്രീരാമകൃഷ്ണമഠം പുറണാട്ടുകര, തൃശ്ശൂർ

## അവലംബം

വർഗ്ഗം:ഗാന്ധി സമാധാന സമ്മാനം ലഭിച്ചവർ
വർഗ്ഗം:ആധ്യാത്മിക സംഘടനകൾ
വർഗ്ഗം:ഹിന്ദു വിഭാഗങ്ങൾ
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
എഡ്വിൻ ആൾഡ്രിൻ

അമേരിക്കൻ ചാന്ദ്രപര്യവേക്ഷണസംഘത്തിലെ അംഗവും അപ്പോളോ 11 ദൗത്യത്തിലെ ചാന്ദ്രപേടകത്തിന്റെ പൈലറ്റുമായിരുന്ന **ബസ് ആൾഡ്രിൻ** അമേരിക്കയിലെ ന്യൂ ജഴ്സിയിൽ ജനിച്ചു.1930 ജനുവരി 20). 1969ജൂലൈ 21നു, നീൽ ആംസ്ട്രോങിനോടൊപ്പം ചന്ദ്രനിലിറങ്ങിയ രണ്ടാമത്തെ വ്യക്തിയുമാണ് ബസ് ആൾഡ്രിൻ എന്ന എഡ്വിൻ യൂജിൻ ആൾഡ്രിൻ.
## വിദ്യാഭ്യാസം
1951ൽ മെക്കാനിക്കൽ എഞ്ചിനീയറിങ്ങിൽ ബിരുദം നേടിയ ആൾഡ്രിൻ അമേരിയ്ക്കൻ വ്യോമസേനയിൽ സെക്കൻഡ് ലെഫ്റ്റനന്റ് ആയി ചേർന്നു. കൊറിയൻ യുദ്ധത്തിൽ യുദ്ധവൈമാനികനായി പങ്കെടുത്തിരുന്നു.
1963ൽ  മസാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ(MIT) നിന്നും ബഹിരാകാശശാസ്ത്രത്തിൽ ഡോക്ടറേറ്റും നേടി.

## നാസായിൽ
1963ൽ നാസ ബഹിരാകാശയാത്രികരുടെ സംഘത്തിലേയ്ക്കു ആൾഡ്രിനെ തിരഞ്ഞെടുത്തു.*ജെമിനി 12* എന്ന ദൗത്യത്തിലേയ്ക്കു പൈലറ്റായി തെരഞ്ഞെടുക്കപ്പെടുകയും, ബഹിരാകാശത്തു പേടകത്തിനു പുറത്തു നടത്തേണ്ട ദൗത്യങ്ങളും(EVA), പരീക്ഷണങ്ങളും ആൾഡ്രിൻ വിജയകരമായി പൂർത്തിയാക്കുകയുമുണ്ടായി.
## അവലംബം

## പുറംകണ്ണികൾ

*
* Buzz Aldrin's Official NASA Biography
* A February 2009 BBC News item about Buzz Aldrin's Moon memories, looking forward to the 40th anniversary of the first Moon landing
* "Satellite of solitude"  by Buzz Aldrin: an article in which Aldrin describes what it was like to walk on the Moon, *Cosmos* science magazine
* Video interview with Buzz Aldrin  Buzz is shown an enlarged print of Tranquility Base and talks Graeme Hill through the points of significance.
* Video interview  on AstrotalkUK

വർഗ്ഗം:ബഹിരാകാശസഞ്ചാരികൾ
വർഗ്ഗം:1930-ൽ ജനിച്ചവർ
അജയ് ജയറാം

ഒരു ഇന്ത്യൻ ബാഡ്മിന്റൺ കളിക്കാരനാണ് **അജയ് ജയറാം**.  1987 സെപ്തംബർ 28ന് ചെന്നൈയിൽ ജനിച്ചു. 2013 ജുറാം ഇന്ത്യോനേഷ്യൻ ഓപ്പണിൽ ക്വാർട്ടർ ഫൈനലിൽ എത്തി.
## കളി ജീവിതം

## 2013ലെ പ്രധാന മത്സരങ്ങൾ

## അവലംബം

*tournamentsoftware.com
*badmintonindia.org 

വർഗ്ഗം:ഇന്ത്യൻ ബാഡ്മിന്റൻ കളിക്കാർ
വർഗ്ഗം:1987-ൽ ജനിച്ചവർ
മലംപൈൻ

പശ്ചിമഘട്ടതദ്ദേശവാസിയായ ഒരിനം മരമാണ് **മലംപൈൻ** . 12 മീറ്റർ വരെ ഉയരം വയ്ക്കുന്ന ഈ മരം 400 മീറ്ററിനും 1400 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിൽ കാണുന്നു. ആൽബട്രോസ് ശലഭങ്ങളുടെ ഭക്ഷണസസ്യത്തിൽ ഒന്ന്  മലംപൈൻ ആണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
ഉപലോഹങ്ങൾ

ലോഹങ്ങളുടെയും അലോഹങ്ങളുടെയും സ്വഭാവം ഒരേ സമയം പ്രകടിപ്പിക്കുന്ന മൂലകങ്ങളെ ആണ് ഉപലോഹങ്ങൾ (Metalloids) എന്ന് വിളിക്കുന്നത്‌. ആറു മൂലകങ്ങളെ ആണ് സാധാരണയായി ഈ ഗണത്തിൽ പെടുത്തുന്നത് . ബോറോൺ , സിലിക്കൺ , ജെർമേനിയം, ആർസെനിക്, ആന്റിമണി, ടെലൂറിയം എന്നിവ ഉപലോഹങ്ങൾ ആയി അറിയപ്പെടുന്നു. പൊളോണിയം എന്ന റേഡിയോ ആക്ടീവ് മൂലകത്തെയും ഉപലോഹം ആയി പരിഗണിക്കാറുണ്ട് .കാഴ്ച്ചയിൽ ലോഹങ്ങളെ പോലെ ആണ് ഉപലോഹങ്ങൾ കാണപ്പെടുക. എന്നാൽ അവ വേഗം പൊട്ടുന്നവയും വൈദ്യുതി യുടെ അർദ്ധചാലകങ്ങളും ആണ് . രാസപരമായി അലോഹങ്ങളുടെ സ്വഭാവം ആണ് ഇവ സാധാരണയായി പ്രകടിപ്പിക്കുന്നത് .

## അവലംബങ്ങൾ

.

വർഗ്ഗം:ഉപലോഹങ്ങൾ
വർഗ്ഗം:ആവർത്തനപ്പട്ടിക
ഓരുമുണ്ടകൻ

നദീമുഖങ്ങളിലും കടലോരങ്ങളിലുമായി സ്ഥിതി ചെയ്യുന്ന ചതുപ്പു നിലങ്ങളാണ് **ഓരു മുണ്ടകൻ**. സമുദ്രനിരപ്പിൽ നിന്ന് അല്പം ഉയർന്നു നിൽക്കുന്ന ഈ നിലങ്ങൾ  നവംബർ മുതൽ മേയ് വരെയുള്ള മാസങ്ങളിൽ ഉപ്പുവെള്ളത്തിൽ മുങ്ങിക്കിടക്കുകയായിരിക്കും. ഓരുമുണ്ടകനു സമാനമായ നിലങ്ങളാണ് പൊക്കാളി നിലങ്ങൾ. ആലപ്പുഴ , കൊല്ലം ജില്ലകളിയായിട്ടാണ് ഓരുമുണ്ടകൻ നിലങ്ങൾ കണ്ടുവരുന്നത്. ഓരുമുണ്ടകൻ  എന്ന ദീർഘകാല നെല്ലിനമാണ് ഈ നിലങ്ങളിൽ കൃഷി ചെയ്തിരുന്നത്. ഇതിൽ നിന്നാണ് ഈ നിലങ്ങൾക്ക് ഓരുമുണ്ടകൻ എന്ന പേരു കിട്ടിയത്. 

## ഇതുകൂടി കാണുക
*പൊക്കാളി
*കൈപ്പാട്

## അവലംബം

വർഗ്ഗം:കേരളത്തിലെ നെൽപ്പാടങ്ങൾ
വർഗ്ഗം:പരമ്പരാഗത നെല്ലിനങ്ങൾ
ഉമ (നെല്ല്)

thumb|ഉമ ഇനത്തിന്റെ അരി
അത്യുൽപ്പാദനശേഷിയുള്ള ഒരു സങ്കര നെല്ലിനമാണ് **ഉമ** (എം.ഒ. 16). ഉമ എന്നയിനം നെൽവിത്ത് വികസിപ്പിച്ചെടുത്തത്/പുനരുദ്ധീകരിച്ചത് മങ്കൊമ്പ് നെല്ലു ഗവേഷണ കേന്ദ്രത്തിലാണ്. കുട്ടനാടൻ പാടശേഖരങ്ങളിലും തൃശ്ശൂർ-പൊന്നാനി കോൾപ്പാടങ്ങളിലും ഉമ വ്യാപകമായി കൃഷി ചെയ്തു വരുന്നു. മറ്റ് നെല്ലിനങ്ങളെ അപേക്ഷിച്ച് തൂക്കം കൂടുതലാണെന്നതാണ് ഉമയുടെ ഒരു ആകർഷണീയത. മൂന്ന് പൂവും കൃഷി ചെയ്യാവുന്ന ഈ നെല്ലിന്റെ മൂപ്പ് 120-135 ദിവസമാണ്. ചുവന്ന നിറമുള്ള അരിയാണ് ഉമയ്ക്ക്. ഹെക്റ്ററിൽ നിന്ന് ശരാശരി 6.5-7 ടൺ വിളവ് ലഭിക്കുന്നു. 

## സവിശേഷതകൾ
ഈ നെല്ലിനം പെട്ടെന്ന് മറിഞ്ഞ് വീഴില്ല. മുഞ്ഞ. ഗ്വാളീച്ച, എന്നിവയെ ചെറുക്കാനുള്ള കഴിവുണ്ട്. വിളഞ്ഞാൽ മൂന്നാഴ്ച വരെ മുളയ്ക്കാതിരിക്കാനുള്ള കഴിവ് ഈ വിത്തിനുണ്ട്. അതുകൊണ്ടുതന്നെ കുട്ടനാട്ടിലെ അഡീഷ്ണൽ വിളയ്ക്ക് പ്രത്യേകം അനുയോജ്യവുമാണ്.

## അവലംബം
* നെല്ല് - കേരള കാർഷിക സർവ്വകലാശാല -ഡോ. പി. എ ജോസഫ്

വർഗ്ഗം:നെല്ലിനങ്ങൾ
സീനത്ത് മഹൽ

അവസാന മുഗൾ ചക്രവർത്തിയായിരുന്ന ബഹദൂർഷാ സഫറിന്റെ ഭാര്യമാരിൽ പ്രധാനിയായിരുന്നു **സീനത്ത് മഹൽ** എന്ന **നവാബ് സീനത്ത് മഹൽ ബീഗം**. (ജീവിതകാലം: 1821-1882) സഫറിന്റെ ഭാര്യമാരിൽ പ്രഭുപശ്ചാത്തലത്തിൽനിന്നുള്ള ഒരേയൊരാളായിരുന്നു സീനത്ത് മഹൽ. നവാബ് ഖിലി ഖാന്റെ കുടുബപരംമ്പരയിലുള്ള നവാബ് ഷംഷേറുദ്ദൌളയുടെ പുത്രിയായിരുന്നു അവർ. 1840-ൽ സഫറുമായി വിവാഹിതയായി. ഈ സമയത്ത് സീനത്തിന് 19 വയസും സഫറിന് 64 വയസുമായിരുന്നു. സഫറിന്റെ പ്രിയപ്പെട്ട ഭാര്യയാകാൻ സീനത്തും മറ്റൊരു ഭാര്യയായിരുന്ന താജ് മഹൽ ബീഗവും തമ്മിൽ മത്സരമായിരുന്നു. മിർസ ജവാൻ ബഖ്ത് എന്ന ഒരു പുത്രൻ സീനത്തിനുണ്ടായിരുന്നു. സഫറിന്റെ 16 ആൺമക്കളിൽ പതിനഞ്ചാമത്തേതായിരുന്നു അയാൾ. സഫറിന്റെ മൂത്ത പുത്രൻമാരെ, പ്രത്യേകിച്ച് മിർസ ഫഖ്രുവിനെ തഴഞ്ഞ്, തന്റെ പുത്രനെ പിൻഗാമിയായി പ്രഖ്യാപിക്കാൻ സീനത്ത് മഹൽ പരിശ്രമം നടത്തിക്കൊണ്ടിരുന്നു. ഡെൽഹിയിലെ സഫറിന്റെ അവസാനകാലങ്ങളിൽ, അതായത് 1850-കളിൽ അദ്ദേഹം സീനത്തിന്റെ നിയന്ത്രണത്തിലായിരുന്നു എന്ന് അനുമാനിക്കപ്പെടുന്നു. മിർസ ജവാൻ ബഖ്തിനെ പിൻഗാമിയാക്കുന്ന കാര്യവും അംഗീകരിക്കപ്പെട്ടിരുന്നു.

1857-ലെ ലഹളക്കാലത്ത് ബ്രിട്ടീഷുകാർക്ക് അനുകൂലമായ നിലപാടാണ് സീനത്ത് മഹൽ സ്വീകരിച്ചിരുന്നത്. ലഹളക്കുശേഷം മകനെ ചക്രവർത്തിസ്ഥാനത്തേക്ക് ഉയർത്തിക്കാണിക്കാനായി സീനത്ത് മഹൽ, പുത്രനെ വിമതശിപായികളിൽ നിന്ന് അകറ്റി നിർത്തുകയും ചെയ്തു. എന്നാൽ ലഹളക്കുശേഷം ഭർത്താവിനൊപ്പം സീനത്ത് മഹലിനെയും മകനെയും മ്യാൻമറിലേക്ക് നാടുകടത്തി.

## പുത്രന് വേണ്ടിയുള്ള പദ്ധതികൾ
thumb|മിർസ ജവാൻ ബഖ്തും (ഇടത്) അർദ്ധസഹോദരൻ മിർസ ഷാ അബ്ബാസും
മുഗൾ രാജകുടുംബത്തിൽ തന്റെ സ്വാധീനം വർദ്ധിപ്പിക്കാനുള്ള നിരവധി ശ്രമങ്ങൾ സീനത്ത് മഹൽ നടത്തി. പുത്രനായ മിർസ ജവാൻ ബഖ്തിനെ യുവരാജാവായി ഉയർത്തിക്കാണിക്കുക എന്ന ലക്ഷ്യത്തിൽ 1852 ഏപ്രിലിൽ ബഖ്തിന്റെ വിവാഹം, അയാളുടെ ജ്യേഷ്ഠൻമാരുടെ വിവാഹച്ചടങ്ങുകളെയെല്ലാം നിഷ്പ്രഭമാക്കുന്ന രീതിയിൽ അതിഗംഭീരമായി സീനത്ത് മഹൽ നടത്തി. സീനത്ത് മഹലിന്റെ മരുമകളായിരുന്ന നവാബ് ഷാ സമാനി ബീഗമായിരുന്നു വധു. സമാനി ബീഗത്തിന്റെ പിതാവായ മലാഗഢിലെ വാലിദാദ് ഖാൻ സീനത്ത് മഹലിന്റെ പ്രധാന സഖ്യകക്ഷിയായിരുന്നു. വെറും പതിനൊന്നും വയസുമാത്രം പ്രായമുള്ള ബഖ്തിനെയും സമാനി ബീഗത്തേയും അന്നത്തെ രാഷ്ട്രീയപരിതഃസ്ഥിതികൾ മൂലം തിടുക്കത്തിൽ വിവാഹം ചെയ്യിക്കുകയായിരുന്നു. ക്രൂരതക്ക് കുപ്രസിദ്ധനായ കൊട്ടാരത്തിലെ അന്തഃപുരകാര്യസ്ഥനായിരുന്ന ആയിരുന്ന മഹ്ബൂബ് അലി ഖാന്റെ സഹായത്തോടെ, ദില്ലിയിലെ പണമിടപാടുകാരിൽനിന്ന് കടമെടുത്താണ് സീനത്ത് മഹൽ ഈ വിവാഹത്തിനാവശ്യമായ പണം സംഘടിപ്പിച്ചത്.

## സീനത്ത് മഹലിന്റെ ഹവേലി
ഇന്നത്തെ ന്യൂ ഡെൽഹി റെയിൽവേ സ്റ്റേഷന് ഏകദേശം രണ്ടു കിലോമീറ്റർ വടക്കായി പുരാനി ദില്ലിയിലെ ലാൽ കുവ പ്രദേശത്ത് സീനത്ത് മഹലിന്റെ ഒരു മാളികയുണ്ടായിരുന്നു. ഇതിന്റെ വളരെക്കുറച്ച് അവശിഷ്ടങ്ങൾ മാത്രം ഇന്ന് ശേഷിക്കുന്നുണ്ട്. മാളികയിരുന്നിരുന്ന സ്ഥാനത്ത് സർവോദയ കന്യാ വിദ്യാലയ് എന്ന ദില്ലി സർക്കാരിന്റെ പെൺകുട്ടികൾക്കായുള്ള ഒരു ഉർദ്ദുമാധ്യമവിദ്യാലയം പ്രവർത്തിക്കുന്നു.

## അവലംബം

## കുറിപ്പുകൾ
* 

## പുറത്തേക്കുള്ള കണ്ണികൾ
* സീനത്ത് മഹൽ ഹവേലിയുടെ ചിത്രം
വർഗ്ഗം:മുഗൾ സാമ്രാജ്യത്തിലെ രാജ്ഞിമാർ
വർഗ്ഗം:ബഹാദൂർ ഷാ സഫറിന്റെ ഭാര്യമാർ
സബിത ഇന്ദ്ര റെഡ്ഡി

ആന്ധ്രപ്രദേശിലെ ആദ്യ വനിതാ ആഭ്യന്തരമന്ത്രിയാണ് **സബിത ഇന്ദ്ര റെഡ്ഡി**. 1994-95 കാലത്ത് എൻ.ടി. രാമറാവുവിന്റെ മന്ത്രിസഭയിലെ ആഭ്യന്തരവകുപ്പു മന്ത്രിയായിരുന്ന ഇന്ദ്രറെഡ്ഡിയുടെ ഭാര്യയാണ് സബിത. ഭാര്യയും ഭർത്താവും ഏതെങ്കിലും ഒരു സംസ്ഥാനത്തിലെ ആഭ്യന്തരമന്ത്രിയായിരുന്നത് രാജ്യത്തെ ആദ്യ സംഭവമാണ്. മൂന്ന് തവണ എം.എൽ.എ ആയി സബിത തിരഞ്ഞെടുക്കപ്പെട്ടിട്ടുണ്ട്. മുൻമന്ത്രിസഭയിൽ ഖനി മന്ത്രിയായിരുന്നു ഇവർ.

ആന്ധ്രയിലെ രംഗറെഡ്ഡി ജില്ലയിൽപ്പെട്ട കോട്ടബസുപെല്ല ഗ്രാമത്തിൽ മഹിപാൽറെഡ്ഡിയുടെയും വെങ്കിടമ്മയുടെയും മകളായി ജനിച്ച സബിത ബി.എസ്.സി ബിരുദധാരിയാണ്. ഇന്ദ്രറെഡ്ഡി ഒരു റോഡപകടത്തിൽപ്പെട്ട് മരിച്ചതിനെ തുടർന്ന് നടന്ന ചേവല്ല ഉപതെരഞ്ഞെടുപ്പ് വഴിയാണ് നിയമസഭയിലേക്ക് തെരഞ്ഞെടുക്കപ്പെട്ടത്. അന്ന് വൈ.എസ്.രാജശേഖരറെഡ്ഡിയുടെ മന്ത്രിസഭയിൽ ഇൻഫർമേഷൻ ടെക്നോളജി വകുപ്പ് കൈകാര്യം ചെയ്തിരുന്നു. 2007 ൽ ഖനി-ടെക്സ്റ്റയിൽസ് മന്ത്രിയായി ചുമതലയേറ്റു. 2009 ൽ തന്റെ സ്ഥിരം മണ്ഡലമായ ചേവല്ല മണ്ഡല പുനർനിർണയത്തെ തുടർന്ന് സംവരണ മണ്ഡലമായപ്പോൾ മഹേശ്വരം മണ്ഡലത്തിൽ നിന്ന് ജനവിധിതേടി വിജയിച്ചു. 2009 മെയ് 26 ന് പ്രഥമ വനിതാ ആഭ്യന്തരമന്ത്രിയായി ചുമതലയേറ്റു. ആഭ്യന്തരമന്ത്രിയായ ശേഷം നക്സലിസത്തിനെതിരെയും സ്ത്രീകൾക്കെതിരായ ആക്രമണങ്ങൾ തടയാനും അവർ സ്വീകരിച്ച നടപടികൾ ദേശീയശ്രദ്ധയാകർഷിച്ചു. അന്തരിച്ച  വൈ.എസ്.രാജശേഖരറെഡ്ഡിയുടെ പ്രത്യേക വാത്സല്യത്തിനു പാത്രമായിരുന്നു സബിത. വൈ.എസ്.രാജശേഖരറെഡ്ഡി തന്റെ ഒട്ടുമിക്ക പരിപാടികളും സബിതയുടെ മണ്ഡലമായ ചേവല്ലയിൽ നിന്നാണ് ആരംഭിച്ചിരുന്നത്.

## അവലംബം

വർഗ്ഗം:ആന്ധ്രാപ്രദേശിലെ രാഷ്ട്രീയപ്രവർത്തകർ
വർഗ്ഗം:1963-ൽ ജനിച്ചവർ
പുതിയ ഇനം നെൽ‌വിത്തുകൾ

## പുതിയ ഇനം നെൽ‌വിത്തുകൾ

* അന്നപൂർണ,  
* അരുണ, 
* ആരതി, 
* ആതിര, 
* ആശ, 
* ആശ്വതി, 
* ഏ .ഡി.ടി. 43,  
* ഐശ്വര്യ, 
* എ.എസ്‌.ഡി. 16, 
* എ.എസ്‌.ഡി. 17, 
* ഭദ്ര, 
* ഭാഗ്യ, 
* ഭാരതി, 
* ചിങ്ങം, 
* ദീപ്തി, *
* ധനു
* ധന്യ, 
* ഗൗരി, 
*എച്ച്‌.4,
* ഹർഷ,
* ഹ്രസ്വ, 
* ഐ.ആർ. 8, 
* ഐ.ആർ. 5, 
* ജഗന്നാഥ്‌, 
* ജയ, 
* ജ്യോതി, 
* കൈരളി, 

* ജ്യോതി - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* കനകം - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* കാഞ്ചന - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* കാർത്തിക - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* മകം - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* മട്ടത്രിവേണി - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* അഹല്യ - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* വർഷ - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* കുഞ്ഞുകുഞ്ഞ് - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* കുഞ്ഞുകുഞ്ഞു പ്രിയ - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ
* കുഞ്ഞുകുഞ്ഞു വർണ - ഒരു കൃഷി മാത്രം ചെയ്യുന്ന മ്യാൽ പാടങ്ങളിൽ

* കരുണ, 
* കൊട്ടാരക്കര-1, 
* കൃഷ്ണാഞ്ചന, 
* കുംഭം, 
* ലക്ഷ്മി, 
* മഹ്സുരി, 
* മകരം, 
* മകം,
* മംഗളമഹ്സുരി, 
* നീരജ, 
* നിള, 
* ഓണം, 
* പഞ്ചമി, 
* പങ്കജ്‌, 
* പവിത്ര, 
* പവിഴം, 
* പൊന്മണി, 
* പൊന്നി, 
* പ്രണവം, 
* പി.ടി.ബി. 20, 
* പി.ടി.ബി. 23, 
* പി.ടി.ബി. 28,
* പി.ടി.ബി. 29, 
* പി.ടി.ബി. 30, 
* രഞ്ജിനി, 
* രമണിക, 
* രമ്യ, 
* രശ്മി, 
* രേവതി, 
* രോഹിണി, 
* ശബരി, 
* സാഗര, 

* കട്ടമോടൻ - മോടൻ കൃഷിക്കായി പട്ടാമ്പി നെല്ല് ഗവേഷണകേന്ദ്രം വികസിപ്പിച്ചത്. മൂപ്പ് 120 ദിവസം.
* കറുത്ത മോടൻ - മോടൻ കൃഷിക്കായി പട്ടാമ്പി നെല്ല് ഗവേഷണകേന്ദ്രം വികസിപ്പിച്ചത്. മൂപ്പ് 120 ദിവസം.
* ചുവന്ന മോടൻ - മോടൻ കൃഷിക്കായി പട്ടാമ്പി നെല്ല് ഗവേഷണകേന്ദ്രം വികസിപ്പിച്ചത്. മൂപ്പ് 120 ദിവസം.
* സുവർണമോടൻ -മോടൻ കൃഷിക്കായി പട്ടാമ്പി നെല്ല് ഗവേഷണകേന്ദ്രം വികസിപ്പിച്ചത്. മൂപ്പ് 120 ദിവസം.

* സ്വർണപ്രഭ, 
* ശ്വേത, 
* ഉമ, 
* വർഷ, 
* വെള്ളപൊന്നി, 
* വൈത്തില-1, 
* വൈത്തില-2, 
* വൈത്തില-3, 
* വൈത്തില-4, 
* വൈത്തില-5, 
* വൈറ്റില - 6 (പൊക്കാളി കൃഷിക്ക് ഏറ്റവും യോജിച്ച ഇനം)
* ഡബ്ലിയു.എൻ.ഡി.-1, 
* ഡബ്ലിയു.എൻ.ഡി.-2

* IR എട്ടു
* കൾച്ചർ 18 
* തൈനൻ

വർഗ്ഗം:നെല്ലിനങ്ങൾ
താജ് മഹൽ (വിവക്ഷകൾ)

* താജ് മഹൽ - ഇന്ത്യയിലെ ആഗ്രയിൽ സ്ഥിതിചെയ്യുന്ന ഒരു പ്രശസ്ത നിർമ്മിതി
## കെട്ടിടങ്ങൾ
* ബംഗ്ലാദേശിലെ താജ് മഹൽ
## വ്യക്തികൾ
* താജ് മഹൽ ബീഗം - അവസാന മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ ഭാര്യമാരിലൊരാൾ
* മുംതാസ്മഹൽ- ഷാജഹാൻ ചക്രവർത്തിയുടെ ഭാര്യ

## മറ്റുള്ളവ
* താജ് മഹൽ പാലസ് ഹോട്ടൽ
താജ് മഹൽ ബീഗം

മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ ഭാര്യമാരിലൊരാളായിരുന്നു **താജ് മഹൽ ബീഗം**. ആദ്യകാലങ്ങളിൽ സഫറിന്റെ ഏറ്റവും പ്രിയ്യപ്പെട്ട ഭാര്യയായിരുന്ന താജ് ആണ് 1837-ലെ അദ്ദേഹത്തിന്റെ കിരീടധാരണച്ചടങ്ങിൽ പ്രധാനസ്ഥാനം വഹിച്ചിരുന്നത്. അന്തഃപുരത്തിന്റെ നേതൃസ്ഥാനവും താജിനായിരുന്നു. പത്തൊമ്പതുവയസുകാരി സീനത്ത് മഹലിനെ 1840-ൽ സഫർ വിവാഹം കഴിച്ചതോടെയാണ് താജിന്റെ പ്രാധാന്യത്തിന് മങ്ങലേറ്റത്. മുഗൾ കൊട്ടാരത്തിലെ ഒരു സംഗീതജ്ഞന്റെ മനോഹരിയായ പുത്രിയായിരുന്നു താജ് മഹൽ. സഫറിന്റെ മരുമകനായ ആയ മിർസ കമ്രാനുമായി ബന്ധമാരോപിച്ച് 1857-ൽ താജ് തടവിലാക്കപ്പെട്ടിരുന്നു. 1857-ലെ ലഹളക്കു ശേഷം, നാടുകടത്തപ്പെട്ട സഫറിനൊപ്പം റംഗൂണിലേക്ക് തിരിച്ചെങ്കിലും, അലഹബാദിൽ വച്ച് യാത്ര മതിയാക്കി ഡെൽഹിയിലേക്ക് തിരിച്ചു. 
## അവലംബം

വർഗ്ഗം:മുഗൾ സാമ്രാജ്യത്തിലെ രാജ്ഞിമാർ
വർഗ്ഗം:ബഹാദൂർ ഷാ സഫറിന്റെ ഭാര്യമാർ
വായ്ത്താരി

**വായ്ത്താരി** അഥവാ കൊന്നക്കോൽ മൃദംഗത്തിന്റെയും, തബലയുടെയും സ്വരങ്ങൾ വാകൊണ്ട് പാടുന്ന രീതിയാണ്. താളത്തിലെ അക്ഷരങ്ങളെ ഉച്ചരിക്കുന്ന ഈ രീതി ദക്ഷിണേന്ത്യൻ സംഗീതത്തിന്റെ ഭാഗമാണ്. 

ഇംഗ്ലണ്ടിലെ ജാസ് ഗിത്താറിസ്റ്റ് ജോൺ മക്‌ലാഫ്ലിൻ ഉൾപ്പെടെ, ലോകത്തിന്റെ വിവിധ ഭാഗങ്ങളിൽ നിന്നുള്ള സംഗീതജ്ഞൻമാർ വായ്ത്താരി അഭ്യസിക്കുന്നത് താളം അഭ്യസിക്കുന്നതിന് വളരെ സഹായകമായ രീതിയാണെന്ന് അഭിപ്രായപ്പെട്ടിട്ടുണ്ട്. 

## അവലംബം

വർഗ്ഗം:സംഗീതം
പൂക്കോലി

പശ്ചിമഘട്ടതദ്ദേശവാസിയായ ഒരു ചെറിയമരമാണ് **പൂക്കോലി**. . 6 മീറ്റർ വരെ ഉയരം വയ്ക്കുന്ന ഈ മരം തെക്കെ ഇന്ത്യയിലെയും ശ്രീലങ്കയിലെയും 900 മീറ്റർ വരെ ഉയരമുള്ള നിത്യഹരിതവനങ്ങളിൽ അപൂർവ്വമായി കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://en.hortipedia.com/wiki/Erythroxylum_moonii

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:എരിത്രോസൈലേസീ
അവഗാഡ്രോ നിയമം

വാതക നിയമങ്ങളിൽ ഒന്നാണ് **അവഗാഡ്രോ നിയമം**. 1811-ൽ അമീദിയോ അവോഗാദ്രോ ആണ് ഈ നിയമം അവതരിപ്പിച്ചത്. നിയമം ഇങ്ങനെ നിർവചിക്കപ്പെട്ടിരിക്കുന്നു:
.

നിയമത്തിൽ കാണുന്ന ചെറിയ ആശയത്തെ ഗണിതപരമായി ഇങ്ങനെ സൂചിപ്പിക്കാം:
:\frac{V}{n} = k.

ഇതിൽ:
:*V* - വാതകത്തിന്റെ വ്യാപ്തം.
:*n* - വാതകത്തിലെ മോളുകളുടെ എണ്ണം.
:*k* - അനുപാത സ്ഥിരാങ്കം.

അവഗാഡ്രോ നിയമത്തിലെ പ്രധാന ആശയം "ആദർശ വാതക സ്ഥിരാങ്കം എല്ലാ വാതകങ്ങളിലും ഒരേതാണ്" എന്നതാണ്. 
:\frac{p_1\cdot V_1}{T_1\cdot n_1}=\frac{p_2\cdot V_2}{T_2 \cdot n_2} = const
where:
:*p* - വാതകത്തിന്റെ മർദ്ദം.
:*T* - വാതകത്തിന്റെ ഊഷ്മാവ് (കെൽ‌വിനിൽ).
എസ്.റ്റ്.പിയിൽ സ്ഥിതി ചെയ്യുന്ന ഒരു മോൾ ആദർശ വാതകത്തിന്റെ വ്യാപ്തം 22.4 ലിറ്റർ ആയിരിക്കും ഇതിനെ ആദർശ വാതകത്തിന്റെ മോളാർ വ്യാപ്തം എന്ന് പറയുന്നു. 

:V_{\rm m} = \frac{V}{n} = \frac{RT}{p} = \frac{(8.314 \mathrm{ J} \mathrm{ mol}^{-1} \mathrm{ K}^{-1})(273.15 \mathrm{ K})}{101.325 \mathrm{ kPa}} = 22.41 \mathrm{ dm}^3 \mathrm{ mol}^{-1}  = 22.41 \mathrm{ liters}/ \mathrm{ mol}

ഒരു മോളിലെ തന്മാത്രകളുടെ എണ്ണത്തെ അവഗാഡ്രോ സംഖ്യ എന്ന് പറയുന്നു. ഇത് ഏകദേശം 6.022×1023 ആണ്

## അവലംബം


വർഗ്ഗം:വാതക നിയമങ്ങൾ
പാദ്രെ പിയോ

റോമൻ കത്തോലിക്കാ സഭയിലെ ഒരു മിസ്റ്റിക്കും ദാർശനികനും പുരോഹിതനുമായിരുന്നു **വിശുദ്ധ പാദ്രെ പിയോ**. പഞ്ചക്ഷതധാരി എന്ന നിലയിലായിരുന്നു ജീവിച്ചിരുന്നപ്പോൾ പാദ്രെ പിയോ ഏറെ പ്രശസ്തനായിരുന്നത്.

## പ്രാരംഭ ജീവിതം
1887 മേയ് 25നു ഇറ്റലിയിലെ ബെനവേന്തോ എന്ന ചെറുപട്ടണത്തിൽ ജനിച്ചു. ഗേസിയോ മാരിയോ ഫോർജിയോനും മരിയ ഗീസെപ്പയുമാണ് മാതാപിതാക്കൾ. വീടിനടുത്തുള്ള സെന്റ് അന്നാ ചാപ്പലിൽ ആയിരുന്നു, പിയോയുടെ മാമോദീസ. അതേ ചാപ്പലിൽ പിൽക്കാലത്ത് പിയോ അൾത്താര ബാലനായും സേവനമനുഷ്ഠിച്ചു. 

ഫ്രാൻസിസ്കോ എന്നായിരുന്നു പിയോയുടെ മാമോദീസാനാമം. ഒരു സഹോദരനും മിഷേൽ, ഫെലിസിറ്റ, പെല്ലഗ്രിന ഗ്രേഷ്യ എന്നീ മൂന്നു സഹോദരിമാരുമാണ് പിയോയ്ക്കുണ്ടായിരുന്നത്.

## പൗരോഹിത്യം
1910ൽ പൌലോ ഷിനോസി മെത്രാപ്പോലീത്തയിൽ നിന്നാണ് പാദ്രെ പിയോ വൈദികാഭിഷേകം സ്വീകരിച്ചത്.

## പഞ്ചക്ഷതധാരി
പഞ്ചക്ഷതങ്ങൾ
## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:റോമൻ കത്തോലിക്കാസഭയിലെ വിശുദ്ധർ
വർഗ്ഗം:1887-ൽ ജനിച്ചവർ
വർഗ്ഗം:1968-ൽ മരിച്ചവർ
വർഗ്ഗം:മേയ് 25-ന് ജനിച്ചവർ
വർഗ്ഗം:സെപ്റ്റംബർ 23-ന് മരിച്ചവർ
വർഗ്ഗം:ഇറ്റാലിയൻ വൈദികർ
പി.കെ. കുഞ്ഞ്

കേരള സംസ്ഥാനത്തിന്റെ മുൻ ധനകാര്യമന്ത്രിയും ദീർഘകാലം നിയമസഭാ സാമജികനുമായിരുന്ന പൊതു പ്രവർത്തകനാണ് **പി.കെ. കുഞ്ഞ്**(1906 - 24 ജൂൺ 1979). 1937 ലെ ശ്രീ മൂലം അസംബ്ലിയിലും 1948 - 49 ലെ തിരുവിതാംകൂർ ലെജിസ്ലേറ്റീവ് അസംബ്ലിയിലും 1954 ലെ തിരു കൊച്ചി അസംബ്ലിയിലും അംഗമായിരുന്നു. രണ്ടാം കേരള നിയമസഭയിലേക്ക് കൃഷ്ണപുരത്തു നിന്നും പ്രജാസഭാ സോഷ്യലിസ്റ്റ് പാർട്ടി പ്രതിനിധിയായും മൂന്നാം നിയമസഭയിലേക്ക് കായംകുളത്തു നിന്ന് എസ്.എസ്.പി സ്ഥാനാർത്ഥിയായും വിജയിച്ചു. ഇദ്ദേഹം ധന മന്ത്രിയായിരിക്കുമ്പോഴാണ് കേരള സംസ്ഥാന ഭാഗ്യക്കുറി സ്ഥാപിക്കുന്നത്.

## ജീവിതരേഖ
ഇന്റർമീഡിയറ്റ് വരെ പഠിച്ചിട്ടുണ്ട്. 6 മാർച്ച് 1967 മുതൽ 13 മേയ് 1969 വരെ ധന മന്ത്രിയായും 1954 ൽ തൊഴിൽ, തദ്ദേശ സ്വയം ഭരണ വകുപ്പു മന്ത്രിയായും (തിരു കൊച്ചി അസംബ്ലിയിൽ)പ്രവർത്തിച്ചു. അഖില തിരുവിതാംകൂർ സംയുക്ത രാഷ്ട്രീയ കോൺഗ്രസ് വിപ്പായി തിരുവിതാംകൂർ ഇസംബ്ലിയിൽ പ്രവർത്തിച്ചു. മുസ്ലീം ലീഗ് സംസ്ഥാന സെക്രട്ടറി, തിരു - കൊച്ചി മുസ്ലീം ലീഗ് പ്രസിഡന്റ്(1952), പ്രജാസഭാ സോഷ്യലിസ്റ്റ് പാർട്ടി ട്രഷറർ എന്നീ നിലകളിൽ പ്രവർത്തിച്ചു. കായംകുളം എം.എസ്.എം കോളേജ് സ്ഥാപിച്ചു. വൈക്കം സത്യാഗ്രഹത്തിൽ സജീവമായി പങ്കെടുത്തു. ട്രേഡ് യൂണിയൻ സമരങ്ങളിൽ പങ്കെടുത്ത് നിരവധി തവണ ജയിൽ ശിക്ഷ അനുഭവിച്ചു. 1940 ൽ കോൺഗ്രസിൽ നിന്നു രാജി വച്ച് 1953 ൽ പ്രജാസഭാ സോഷ്യലിസ്റ്റ് പാർട്ടിയിൽ ചേർന്നു.

രാജ്യാഭിമാനി (പത്രം), സ്വരാജ് (വാരിക), കേരള ജനത (പത്രം) എന്നിവയുടെ പത്രാധിപരായിരുന്നു

## അവലംബം


വർഗ്ഗം:1905-ൽ ജനിച്ചവർ
വർഗ്ഗം:ഓഗസ്റ്റ് 5-ന് ജനിച്ചവർ
വർഗ്ഗം:1979-ൽ മരിച്ചവർ
വർഗ്ഗം:ജൂൺ 24-ന് മരിച്ചവർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:ശ്രീമൂലം അസംബ്ലി അംഗങ്ങൾ
വർഗ്ഗം:തിരുവിതാംകൂർ ലെജിസ്ലേറ്റീവ് അസംബ്ലി അംഗങ്ങൾ
വർഗ്ഗം:തിരു-കൊച്ചി നിയമസഭയിലെ മന്ത്രിമാർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ ധനകാര്യമന്ത്രിമാർ
മിർസ ഫഖ്രു

അവസാനത്തെ മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ രണ്ടാമത്തെ പുത്രനായിരുന്നു **മിർസ ഫഖ്രു** എന്ന **മിർസ ഗുലാം ഫഖ്രുദ്ദീൻ** (ജീവിതകാലം: 1818 - 1856). പ്രശസ്തനായ ഒരു കവിയും ചരിത്രകാരനുമായിരുന്നു ഇദ്ദേഹം. ബഹദൂർഷാ സഫറിനുശേഷം മുഗൾ ചക്രവർത്തിസ്ഥാനത്തേക്ക് ഏറ്റവും സാദ്ധ്യത കൽപ്പിക്കപ്പെട്ടിരുന്ന രാജകുമാരനായിരുന്നു ഇദ്ദേഹം. ചക്രവർത്തിസ്ഥാനത്തേക്ക് ബ്രിട്ടീഷുകാരുടെ പിന്തുണ ഫഖ്രുവിനുണ്ടായിരുന്നെങ്കിലും പിതാവിന് അതിനോട് താൽപര്യമുണ്ടായിരുന്നില്ല.

## ചക്രവർത്തിസ്ഥാനത്തേക്കുള്ള നീക്കങ്ങൾ

സഫറിന്റെ മൂത്ത പുത്രനായിരുന്ന മിർസ ദാര ബഖ്ത് 1849-ൽ പനിമൂലം മരിച്ചപ്പോൾ മിർസ ഫഖ്രു, സഫറിന്റെ അനന്തരാവകാശിയാകുമെന്നാണ് പൊതുവേ കരുതപ്പെട്ടിരുന്നത്. ഡെൽഹിയിൽ അന്ന് മേൽക്കോയ്മയുണ്ടായിരുന്ന ബ്രിട്ടീഷുകാരും മിർസ ഫഖ്രുവിനെ പിൻഗാമിയാക്കുന്നതിനാണ് താൽപര്യപ്പെട്ടിരുന്നത്. സഫറിന്റെ ഏറ്റവും പ്രിയപ്പെട്ട ഭാര്യയായിരുന്ന സീനത്ത് മഹലിന്റെ സ്വാധീനം മൂലം കിരീടാവകാശം മിർസ ഫഖ്രുവിന് നൽകാതിരിക്കാനും പകരം സീനത്തിന്റെ പുത്രനും സഫറിന്റെ ആണ്മക്കളിൽ പതിനഞ്ചാമനും ചെറുപ്രായക്കാരനുമായിരുന്ന മിർസ ജവാൻ ബഖ്തിനെ അവകാശിയാക്കാനുമാണ് അദ്ദേഹത്തിന് താൽപര്യമുണ്ടായിരുന്നത്.

സഫറിന്റെ അവഗണന മനസ്സിലാക്കിയ മിർസ ഫഖ്രു ഇംഗ്ലീഷ് പഠനമാരംഭിക്കുകയും, തന്റെ ബ്രിട്ടീഷ് അനുകൂലിയായ ഭാര്യാപിതാവ് മിർസ ഇലാഹി ബഖ്ഷുമൊത്ത് ബ്രിട്ടീഷ് റെസിഡന്റ് തോമസ് മെറ്റ്കാഫുമായും ഡെൽഹിയിലെ മറ്റു മുതിർന്ന ബ്രിട്ടീഷ് സൈനികരുമായും ബന്ധം സ്ഥാപിക്കാനാരംഭിച്ചിരുന്നു. 1852 ജനുവരിയിൽ മെറ്റ്കാഫ്, വടക്കുപടിഞ്ഞാറൻ പ്രവിശ്യകളുടെ ലെഫ്റ്റനന്റ് ഗവർണറായിരുന്ന ജെയിംസ് തോമാസൺ, ഗവർണർ ജനറലിന്റെ വിദേശകാര്യ സെക്രട്ടറിയായിരുന്ന ഹെൻറി എലിയറ്റ് എന്നിവരുമായി ചർച്ചകൾ നടത്തി ഒരു രഹസ്യധാരണയുണ്ടാക്കി. ഈ ധാരണയിലൂടെ, സഫറിന്റെ ഇഷ്ടത്തിനെതിരായി, ഫഖ്രുവിനെ പിൻഗാമിയായി ബ്രിട്ടീഷുകാർ അംഗീകരിച്ചു. ഇതിനുപകരമായി ചെങ്കോട്ട ബ്രിട്ടീഷുകാർക്ക് കൈമാറി മിർസ ഫഖ്രു മെഹ്രോളിയിലേക്ക് മാറണമെന്നും, മുഗൾ ചക്രവർത്തിക്ക് ബ്രിട്ടീഷ് ഗവർണർ ജനറലിനു മുകളിലുള്ള ഔപചാരികനില വെടിഞ്ഞ് തുല്യസ്ഥാനം അംഗീകരിക്കണമെന്നും വ്യവസ്ഥകളുണ്ടായിരുന്നു. ഒന്നരവർഷത്തോളം ചർച്ച ചെയ്താണ് ഈ ധാരണകൾ അംഗീകരിക്കപ്പെട്ടത്.

ഇതിനെത്തുടർന്ന്, മുഗളരുടെ അഭിമാനസ്തംഭങ്ങളാണ് ഫഖ്രു പണയംവച്ചതെന്ന് അഭിപ്രായപ്പെട്ട ബഹദൂർഷാ സഫർ അയാളെ പ്രഖ്യാപിതശത്രുവാക്കി. ഫഖ്രുവിന് മുഗൾ സഭയിലുണ്ടായിരുന്ന സ്ഥാനമാനങ്ങളും അയാളുടെ ശമ്പളവും അയാൾക്ക് നൽകിയിരുന്ന വീടുകളും സ്ഥലങ്ങളും മറ്റും റദ്ദാക്കുകയും അതെല്ലാം അയാളുടെ ഇളയ സഹോദരൻമാർക്ക് - പ്രധാനമായും രാജകുമാരൻമാരിലെ പ്രധാനപ്പെട്ട ഇംഗ്ലീഷ് വിരോധിയും ആയിരുന്ന മിർസ മുഗളിന് - നൽകുകയും ചെയ്തു.

## മരണം
1856-ൽ മിർസ ഫഖ്രു മരിച്ചു. കോളറയായിരുന്നു മരണകാരണം എന്ന് പറയുന്നുണ്ടെങ്കിലും ഇദ്ദേഹത്തെ വിഷം കൊടുത്ത് കൊന്നതാണെന്ന കിംവദന്തികളും കൊട്ടാരത്തിലുണ്ടായിരുന്നു. മിർസ ഫഖ്രുവുമായി ധാരണയുണ്ടാക്കിയ മൂന്നു ബ്രിട്ടീഷുകാരുടെ ദുരൂഹമരണങ്ങൾ ഈ വാദത്തിന് ബലം പകരുകയും ചെയ്യുന്നു.

മിർസ ഫഖ്രുവിന്റെ പുത്രനായ മിർസ അബൂബക്കർ, 1857-ലെ ലഹളക്കാലത്ത് വിമതശിപായിമാരോടൊപ്പം ചേർന്ന് ബ്രിട്ടീഷുകാർക്കെതിര യുദ്ധം ചെയ്തിരുന്നു. ചെങ്കോട്ടയിലെ ഷാ ബുർജ് ആയിരുന്നു മിർസ ഫഖ്രുവിന്റെ താമസസ്ഥലം.

## അവലംബം

## കുറിപ്പുകൾ
* 

വർഗ്ഗം:ബഹാദൂർ ഷാ സഫറിന്റെ പുത്രൻമാർ
പിഞ്ചുഹൃദയം

ജയമാരുതി പ്രൊഡക്ഷനു വേണ്ടി ടി.ഇ. വാസുദേവൻ നിർമിച്ച മലയാളചലച്ചിത്രമാണ് **പിഞ്ചുഹൃദയം**.  അസോസിയേറ്റഡ് പിക്ചേഴ്സ് വിതരണം ചെയ്ത ഈ ചിത്രം 1966 ഏപ്രിൽ 16-നു പ്രദർശനം തുടങ്ങി.

## കഥാസംഗ്രഹം
പ്രസ്ഥലത്തെ പ്രമാണിയായ ഒരു നമ്പൂതിരിയുടെ കാര്യസ്ഥനാണ് വിശ്വനാഥൻ. ഭാര്യ സരസ്വതിയും അനുജൻ രാജശേഖരനും ആയി വീടിനു സസുഖാന്തരീക്ഷമാണ്. രാജശേഖരനെ ചേട്ടൻ പഠിപ്പിച്ച് വക്കീലാക്കി, പ്രണയിച്ചിരുന്ന മാലതിയുമായി കല്യാണവും നടത്തി. മാലതി വിശ്വനാഥന്റെ സുഹൃത്തും പണക്കാരനുമായ ഒരാളുടെ മകളാണ്. ആദ്യരാത്രിയിലാണ് അറിയുന്നത് അവൾ ഹൃദ്രോഗി ആണെന്ന്. ഇക്കാര്യം അറിഞ്ഞുകൊണ്ടു തന്നെ സ്വാർത്ഥലാഭത്തിനായി വിശ്വനാഥൻ ഈ കല്യാണം നടത്തിച്ചതാണെന്ന ഒരു വിചാരം സുഭദ്ര അമ്മായി രാജശേഖരന്റെ മനസ്സിൽ കടത്തി വിട്ടു. അമ്മായി കൊണ്ടു വന്ന മറ്റൊരു വിവാഹാലോചന നടക്കാത്തതിലെ പകപോക്കുകയായിരുന്നു അവർ. മാലതി ഗർഭം ധരിക്കരുതെന്ന ഡോക്റ്ററുടെ നിർദ്ദേശം അനുസരിച്ചു, സരസ്വതിയുടെ മകൻ ബാബുവിനെ സ്വന്തം മകനെപ്പോലെ കരുതി. ബാബുവില്ലാതെ ഒരു ജീവിതം അവൾക്കില്ലെന്ന മട്ടായി. അമ്മായി മകൻ സുഗുണനുമായി അവിടെത്തന്നെ സ്ഥിരതാമസമായി. ബാബു വികൃതിയും ദുഷ്ടനുമായ സുഗുണനുമായി ചങ്ങാത്തത്തിലായി. ബാബുവിന്റെ തെറ്റുകൾ മാലതി സരസ്വതിയെ അറിയിക്കുകയും വാക്കുതർക്കത്തിനു ശേഷം അവർ തമ്മിൽ പിണങ്ങുകയും ചെയ്തു. ബാബുവിനെ കാണാഞ്ഞ് മാലതിയുടെ രോഗം മൂർച്ഛിച്ചു. മാലതിയെക്കണ്ടാൽ അവൾ മരിച്ചു പോകുമെന്ന് സുഭദ്ര അമ്മായി ബാബുവിനെ ധരിപ്പിച്ചു. മകൻ സുഗുണനെ ആ വീട്ടിൽ വാഴിക്കാനുള്ള കുടിലതന്ത്രമായിരുന്നു അത്. ബാബുവിനെ കാണാൻ മാലതി സ്കൂളിലെത്തി, ബാബു ഓടിക്കളഞ്ഞു. മാലതി അതീവ രോഗിണിയായി. സുഗുണൻ ബാബുവിനോട് ചോദിച്ച് സത്യം മനസ്സിലാക്കി. അമ്മായിയുടെ കള്ളി വെളിച്ചത്താക്കി. പശ്ചാത്താപ വിവശരായ സരസ്വതിയും മറ്റും ബാബുവോടൊപ്പം മാലതിയുടെ അടുക്കൽ എത്തിയെങ്കിലും അപ്പോഴേയ്ക്കും അവൾ ഇഹലോകവാസം വെടിഞ്ഞിരുന്നു.

## അഭിനേതക്കളും കഥാപാത്രങ്ങളും
*മാസ്റ്റർ പ്രഭ—ബാബു
*കവിയൂർ പൊന്നമ്മ—സരസ്വതി
*ടി.എസ്. മുത്തയ്യ—വിശ്വനാഥൻ
*അടൂർ ഭാസി—നമ്പൂതിരി
*പ്രേം നസീർ—രാജശേഖരൻ
*അംബിക—മാലതി
*മുതുകുളം രാഘവൻ പിള്ള—അമ്മാവൻ
*മീന—സുഭദ്ര അമ്മായി
*ശങ്കരാടി—മാലതിയുടെ അച്ഛൻ 

## പിന്നണിഗായകർ
*പി. ലീല
*എം.എൽ. വസന്തകുമാരി
*എൽ.ആർ. ഈശ്വരി
*എ.പി. കോമള
*രേണുക
*അരുണ 

## അണിയറപ്രവർത്തകർ
*ബാനർ -- ജയമാരുതി
*വിതരണം -- ജയമാരുതി
*കഥ—തിലക്
*തിരക്കഥ—എസ് എൽ പുരം സദാനന്ദൻ
*സംഭാഷണം --  എസ് എൽ പുരം സദാനന്ദൻ
*സംവിധാനം -- എം കൃഷ്ണൻ നായർ
*നിർമ്മാണം -- ടി ഇ വാസുദേവൻ
*ഗനരചന—പി ഭാസ്ക്കരൻ
*സംഗീതം --  ദക്ഷിണാമൂർത്തി 

## ഗാനങ്ങൾ

## അവലംബം

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:കവിയൂർ പൊന്നമ്മ അഭിനയിച്ച ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
പൊപൊകാറ്റെപെറ്റൽ

മെക്‌സിക്കോയിലെ അഗ്നി പർവ്വതമാണ് **പൊപൊകാറ്റെപെറ്റൽ** (Popocatépetl). 5,452 മീറ്ററാണ് (17,887 അടി) ഇതിന്റെ ഉയരം.

## 2013 ലെ പൊട്ടിത്തെറി
2013 ജൂലൈയിൽ ഉണ്ടായ അഗ്നിപർവ്വത സ്‌ഫോടനത്തെ തുടർന്ന് വിമാന സർവീസുകൾ റദ്ദാക്കിയിരുന്നു.  
## അവലംബം

## ചിത്ര ജാലകം

File:Mexico-Popocatepetl.jpg|Popocatepetl from the north, viewed from Paso de Cortés
File:Popocatépetl sunrise.jpg|Popocatepetl at sunrise, looking west, from Puebla

File:Popocatepetl al amanecer.JPG|Popocatepetl at sunrise from Mexico City
File:Popocatepetl pasodecortez cut.JPG|Popocatepetl viewed from Paso de Cortés
File:Popocatepetl&Iztaccihuatl.jpg|Mexican painting depicting the legend of Popocatepetl.

## അധിക വായനക്ക്
* 
* 
* 
## പുറം കണ്ണികൾ

* National Geographic News
* Live webcam of Popocatepetl 

വർഗ്ഗം:മെക്സിക്കോയിലെ അഗ്നിപർവ്വതങ്ങൾ
മിർസ മുഗൾ

അവസാനത്തെ മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ അഞ്ചാമത്തെ മകനായിരുന്നു **മിർസ മുഗൾ** (ജീവിതകാലം:1828-1857 സെപ്റ്റംബർ 22). 1857-ലെ ലഹളക്കാലത്ത് ഡെൽഹിയിൽ തമ്പടിച്ചിരുന്ന വിമതശിപായിമാരുടെ നേതാവായിരുന്നു മിർസ മുഗൾ. ബ്രിട്ടീഷുകാർക്കെതിരെ ലഹള നടക്കുമ്പോഴും അതിനുശേഷം ശേഷം ബ്രിട്ടീഷുകാർ ഡെൽഹി പിടിച്ചെടുക്കാൻ ശ്രമിക്കുന്ന സമയത്തും ഡെൽഹിയിലെ ഭരണം നടത്തിക്കൊണ്ടുപോയിരുന്നത് മിർസ മുഗളായിരുന്നു.

ബഹാദൂർ ഷാ സഫറിന്, ഷരഫുൽമഹൽ സയ്യിദാനി എന്ന ഭാര്യയിൽ ജനിച്ച മകനായിരുന്നു മിർസ മുഗൾ. പ്രവാചകന്റെ പരമ്പരയിലുള്ളത് എന്നവകാശപ്പെടുന്ന സയ്യിദ കുടുംബത്തിൽ നിന്നുള്ള ഷരഫുൽ മഹൽ, മുഗൾ അന്തഃപുരത്തിലെ പ്രധാനികളിലൊരാളായിരുന്നു. 1852-ൽ വൻ വിട്ടുവീഴ്ചകൾ ചെയ്ത് ബ്രിട്ടീഷുകാരുമായി ധാരണയുണ്ടാക്കിയ മിർസ ഫഖ്രുവിനെ സഫർ തഴഞ്ഞതിനു ശേഷം, സീനത്ത് മഹലിന്റെ പക്ഷം ചേർന്നാണ് മിർസ മുഗളിന് രാജസഭയിൽ പ്രാധാന്യം ലഭിക്കുന്നത്. അന്ന് മിർസ ഫഖ്രുവിൽ നിന്ന് പിടിച്ചെടുത്ത സ്ഥാനമാനങ്ങളും വസ്തുവകകളും മിക്കവാറും മിർസ മുഗളിനാണ് ലഭിച്ചത്. ഇതോടൊപ്പം ഇദ്ദേഹം *ഖിലാദാർ* ആയി നിയമിക്കപ്പെട്ടു. 1856-ൽ മിർസ ഫഖ്രു മരിച്ചതിനു ശേഷം സഫറിന്റെ ബാക്കിയുള്ള വിഹിതസന്തതികളിൽ മൂത്തയാളായിരുന്നു മിർസ മുഗൾ.

1857-ലെ ലഹളയുടെ അവസാനം ബ്രിട്ടീഷ് ഉദ്യോഗസ്ഥനായ വില്യം ഹോഡ്സനുമുമ്പാകെ കീഴടങ്ങിയ മിർസ മുഗളിനെ സെപ്റ്റംബർ 22-ന് ഹോഡ്സൺ വെടിവച്ചുകൊല്ലുകയായിരുന്നു. ഒപ്പം സഹോദരനായ മിർസ ഖിസർ സുൽത്താനെയും, സഹോദരപുത്രനായ മിർസ അബൂബക്കറിനെയും ഹോഡ്സൻ കൊലപ്പെടുത്തി.
## കുറിപ്പുകൾ

## അവലംബം
വർഗ്ഗം:ബഹാദൂർ ഷാ സഫറിന്റെ പുത്രൻമാർ
വർഗ്ഗം:1857-ലെ ഇന്ത്യൻ ലഹള
മിർസ ഖിസർ സുൽത്താൻ

അവസാന മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ ഒമ്പതാമത്തെ പുത്രനായിരുന്നു **മിർസ ഖിസർ സുൽത്താൻ** (ജീവിതകാലം: 1834 - 1857). സഫറിന് ഒരു വെപ്പാട്ടിയിലുണ്ടായ പുത്രനായിരുന്നു ഇദ്ദേഹം. ഒരു കവി എന്ന പേരിലും ഉന്നമുള്ള വെടിവപ്പുകാരൻ എന്ന പേരിലും തന്റെ സൗന്ദര്യത്തിന്റെ പേരിലും അറിയപ്പെട്ടിരുന്നു. 1857-ലെ ലഹളക്കാലത്ത് വിമതശിപായിമാരോടൊപ്പം ചേർന്നിരുന്നെങ്കിലും ബാദ്ലി കി സെറായിലെ പോരാട്ടത്തിൽ പേടിച്ചോടുകയും വിമതസൈന്യത്തിനിടയിൽ പരിഭ്രാന്തി പടർത്താൻ കാരണമാകുകയും ചെയ്തു. യുദ്ധകാലത്തെ അഴിമതിയുടെ പേരിലും നഗരത്തിലെ പണമിടപാടുകാരെ തടവിലാക്കി അനധികൃതമായി പണം പിരിച്ചതിന്റെ പേരിലും കുപ്രസിദ്ധനാണ്.

## അവലംബം

വർഗ്ഗം:ബഹാദൂർ ഷാ സഫറിന്റെ പുത്രൻമാർ
വികാസ് ഗൗഡ

ലഘുചിത്രം

ഭാരതീയനായ പ്രമുഖ കായിക താരമാണ് **വികാസ് ഗൗഡ** (ജനനം : 5 ജൂലൈ 1983). ഡിസ്കസ് ത്രോ ഇനത്തിൽ അന്തർദേശീയ മത്സരങ്ങളിൽ നിരവധി മെഡലുകൾ നേടിയിട്ടുണ്ട്. 2013 ൽ പൂനെയിൽ നടന്ന ഏഷ്യൻ അത്‌ലറ്റിക്സ്  ചാംപ്യൻഷിപ്പിൽ സ്ർണ്ണം നേടിയിരുന്നു. ഡിസ്‌കിൽ ഇന്ത്യൻ റെക്കോഡിനുടമയാണ്.
## ജീവിതരേഖ
മൈസൂരിൽ ജനിച്ചു. അമേരിക്കയിലെ മെറിലാൻഡിൽ അച്ഛൻ ശിവ ഗൗഡയ്ക്ക് കീഴിലാണ് വികാസ് പരിശീലിച്ചത്. 2010-ലെ കോമൺവെൽത്ത് ഗെയിംസിൽ വെള്ളിയും ഗ്വാങ്ഷു ഏഷ്യൻ ഗെയിംസിൽ വെങ്കലവും നേടിയിട്ടുണ്ട്. 2011-ൽ കോബെ ചാമ്പ്യൻഷിപ്പിൽ വെള്ളിമെഡൽ നേടി. 
## നേട്ടങ്ങൾ

## അവലംബം


വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:1983-ൽ ജനിച്ചവർ
വർഗ്ഗം:ജൂലൈ 5-ന് ജനിച്ചവർ
മിർസ ജവാൻ ബഖ്ത്

അവസാനത്തെ മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ പതിനാറുമക്കളിൽ പതിനഞ്ചാമനായിരുന്നു **മിർസ ജവാൻ ബഖ്ത്** (ജീവിതകാലം: 1841 - 1884). സഫറിന്റെ പ്രധാനഭാര്യയായിരുന്ന സീനത്ത് മഹലിൽ അദ്ദേഹത്തിന് ജനിച്ച പുത്രനായിരുന്നു ഇദ്ദേഹം. തന്റെ മൂത്ത മക്കളെയല്ലാം മറികടന്ന് പ്രിയപുത്രനായ മിർസ ജവാൻ ബഖ്തിനെ തന്റെ പിൻഗാമിയായി ചക്രവർത്തിയാക്കണം എന്നായിരുന്നു സഫർ നിശ്ചയിച്ചിരുന്നത്. സീനത്ത് മഹലിന്റെ പ്രേരണയും ഈ തീരുമാനത്തിനു പിന്നിലുണ്ടായിരുന്നു. തന്റെ മാതാപിതാക്കളല്ലാതെ കാര്യമായ പിന്തുണക്കാരാരും മിർസ ജവാൻ ബഖ്തിന് കൊട്ടാരത്തിലുണ്ടായിരുന്നില്ല.

പഠനത്തിൽ ഒരു താൽപര്യവും കാണിക്കാതിരുന്ന രാജകുമാരനായിരുന്നു മിർസ ജവാൻ ബഖ്ത്. പഠനസമയത്ത് അതുപേക്ഷിച്ച് നായാട്ടിനിറങ്ങുകയായിരുന്നു അയാളുടെ വിനോദം. എന്നാൽ നായാട്ടിലും അദ്ദേഹത്തിന് വിരുതുണ്ടായിരുന്നില്ല. ഒരിക്കൽ പ്രാവിനെ വച്ച വെടി, യമുനയിൽ കുളിച്ചുകൊണ്ടിരുന്ന ഒരാളുടെ കാലിൽക്കൊണ്ടു. ഇതിനെത്തുടർന്ന് സഫർ, ബഖ്തിന്റെ കൈവശമുണ്ടായിരുന്ന ആയുധങ്ങൾ പിടിച്ചെടുത്ത്, അയാളോട് പഠനത്തിൽ ശ്രദ്ധകേന്ദ്രീകരിക്കാൻ നിർദ്ദേശിച്ചു.

1852 ഏപ്രിലിൽ നടന്ന ഇദ്ദേഹത്തിന്റെ വിവാഹം മുഗൾ രാജകുടുംബചരിത്രത്തിൽ ഏറ്റവും അവസാനമായി നടന്ന കെങ്കേമമായ ചടങ്ങായിരുന്നു. സഫറിന്റെ പിൻഗാമിയായി ബഖ്തിനെ ഉയർത്തിക്കാണിക്കുക എന്ന ഉദ്ദേശ്യത്തിൽ നടത്തിയ ഈ വൻചടങ്ങിന് ഏറെ രാഷ്ട്രീയപ്രാധാന്യവുമുണ്ടായിരുന്നു. ജവാൻ ബഖ്തിന്റെ ജ്യേഷ്ഠന്മാരുടെ വിവാഹച്ചടങ്ങുകളെ നിഷ്പ്രഭമാക്കുംവിധം നടത്തിയ ഈ വിവാഹച്ചടങ്ങുകൾക്ക് സീനത്ത് മഹലായിരുന്നു ചുക്കാൻ പിടിച്ചിരുന്നത്. ബഖ്തിന്റെ വധുവായിരുന്ന നവാബ് ഷാ സമാനി ബീഗം, സീനത്ത് മഹലിന്റെ മരുമകളും മലാഗഢിലെ വാലിദാദ് ഖാന്റെ പുത്രിയുമായിരുന്നു. വിവാഹസമയത്ത് വധൂവരൻമാർക്ക് പത്തും പതിനൊന്നും വയസു മാത്രമേ പ്രായമുണ്ടായിരുന്നുള്ളൂ. അന്നത്തെ രാഷ്ട്രീയപരിതഃസ്ഥിതികൾ മൂലം, സീനത്ത് മഹൽ ഈ വിവാഹം തിടുക്കത്തിൽ നടത്തുകയായിരുന്നു.

1857-ലെ ലഹളക്കാലത്ത് സീനത്ത് മഹൽ, മകനെ വിമതശിപായിമാരിൽനിന്ന് അകറ്റിനിർത്തി. ശിപായികൾ തോൽപ്പിക്കപ്പെട്ടുകഴിഞ്ഞാൽ തന്റെ മകനെ അധികാരത്തിലേറ്റാമെന്ന് അവർ കരുതിയിരുന്നു. എന്നാൽ ലഹളക്കുശേഷം സഫറിനും സീനത്ത് മഹലിനുമൊപ്പം മിർസ ജവാൻ ബഖ്തിനെയും റംഗൂണിലേക്ക് ബ്രിട്ടീഷുകാർ നാടുകടത്തി.

## അവലംബം

## കുറിപ്പുകൾ
* 

വർഗ്ഗം:ബഹാദൂർ ഷാ സഫറിന്റെ പുത്രൻമാർ
മിർസ അബൂബക്കർ

അവസാനത്തെ മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ പേരക്കുട്ടിയും കിരീടാവകാശിയായിരുന്ന മിർസ ഫഖ്രുവിന്റെ മൂത്ത മകനുമായിരുന്നു **മിർസ അബൂബക്കർ** (മരണം 1857). 1857-ലെ ലഹളക്കാലത്ത് സഫറിന്റെ വിവാഹബന്ധത്തിലൂടെയുള്ള പേരക്കുട്ടികളിൽ ജീവിച്ചിരുന്ന ഏറ്റവും മൂത്തയാളായിരുന്നു അബൂബക്കർ.

രാജകുടുംബത്തിലെ പ്രധാന ചട്ടമ്പിയായിരുന്നു ഇദ്ദേഹം. ഇദ്ദേഹത്തിന്റെ വേശ്യാസമ്പർക്കം, മദ്യപാനം, സേവകരോടും കാവൽക്കാരോടുമുള്ള മോശമായ പെരുമാറ്റം തുടങ്ങിയ കുറ്റങ്ങളാരോപിച്ച് നിരവധി പരാതികൾ കലാപം തുടങ്ങിയ കാലത്ത് ചക്രവർത്തിക്ക് ലഭിച്ചിരുന്നു. വിമതരുടെ കുതിരപ്പടയിൽ ഒരു ചെറിയ നേതൃസ്ഥാനം ഇദ്ദേഹത്തിനുണ്ടായിരുന്നു. ലഹളക്കാലത്ത് ഗുഡ്ഗാവിലും നഗരത്തിന്റെ ചുറ്റുവട്ടത്തുള്ള പ്രദേശങ്ങളുടെയും കൊള്ളയടിക്ക് ഇദ്ദേഹം നേതൃത്വം നൽകിയിരുന്നു. ബ്രിട്ടീഷുകാർക്കെതിരെ മീറഠിലേക്കുള്ള വിമതശിപായികളുടെ ഒരു  സൈനികസംഘത്തെ നയിക്കുകയും ഹിൻഡൻ നദീതീരത്തുവച്ച് 1857 മേയ് 30, 31-നുമായി ദാരുണമായി പരാജയപ്പെടുകയും ചെയ്തു.

## അവലംബം

വർഗ്ഗം:മുഗൾ രാജകുടുംബാംഗങ്ങൾ
മിർസ ഇലാഹി ബഖ്ഷ്

പത്തൊമ്പതാം നൂറ്റാണ്ടിൽ ഡെൽഹിയിൽ ജീവിച്ചിരുന്ന ഒരു മുഗൾ രാജകുടുംബാഗമായിരുന്നു **മിർസ ഇലാഹി ബഖ്ഷ്**. മുഗൾ ചക്രവർത്തി ബഹാദൂർ ഷാ സഫറിന്റെ പുത്രനായ മിർസ ഫഖ്രുവിന്റെ ഭാര്യാപിതാവായിരുന്നു ഇദ്ദേഹം. 1857-ലെ ലഹളക്കാലത്ത് വിമതപ്രവർത്തനം നടത്തിയ മുഗൾ കുടുംബാംഗങ്ങളെ ലഹളക്കുശേഷമുള്ള വിചാരണാവേളയിൽ ബ്രിട്ടീഷുകാർക്ക് ചൂണ്ടിക്കാണിച്ചുകൊടുത്തതിന്റെ പേരിലാണ് ഇദ്ദേഹത്തിന്റെ പ്രസിദ്ധി. 

ലഹളക്കാലത്ത് കൊട്ടാരത്തിലെ ബ്രിട്ടീഷ് അനുകൂല വിഭാഗത്തിന്റെ നേതാക്കളിലൊരാളായിരുന്നു ഇലാഹി ബഖ്ഷ്. ലഹളക്കാരും ബ്രിട്ടീഷ് സൈന്യവും തമ്മിൽ പോരാട്ടം നടക്കുന്ന കാലം മുഴുവൻ ഇദ്ദേഹം ബ്രിട്ടീഷ് രഹസ്യാന്വേഷണവിഭാഗത്തിന്റെ തലവനായ വില്ല്യം ഹോഡ്സണുമായി ബന്ധം പുലർത്തുകയും വിവരങ്ങൾ കൈമാറുകയും ചെയ്തിരുന്നു. നഗരം ബ്രിട്ടീഷുകാരുടെ നിയന്ത്രണത്തിലായതിനുശേഷം മുഗൾ ചക്രവർത്തിയായിരുന്ന ബഹാദൂർ ഷാ സഫറിനെ കീഴടങ്ങാൻ പ്രേരിപ്പിച്ചതും ഇലാഹി ബഖ്ഷായിരുന്നു. സ്വജീവരക്ഷക്കായി തന്റെ കൊച്ചുമകനടക്കമുള്ള അടുത്ത കുടുംബാഗങ്ങളെപ്പോലും ഇദ്ദേഹം ചൂണ്ടിക്കാണിച്ചുകൊടുക്കുകയും വധശിക്ഷയിലേക്ക് നയിക്കുകയും ചെയ്തു. *ഡെൽഹിയിലെ ഒറ്റുകാരൻ (Traitor of Delhi)* എന്നാണ് ഇദ്ദേഹം അറിയപ്പെടുന്നത്.

## അവലംബം

വർഗ്ഗം:മുഗൾ രാജകുടുംബാംഗങ്ങൾ
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
ഏറ

തെക്കേ ഇന്ത്യയിലും ശ്രീലങ്കയിലും കാണുന്ന ഒരു ചെറിയ മരമാണ് **ഏറ**. . 8 മീറ്ററോളം ഉയരം വയ്ക്കുന്ന ഈ മരം 500 മീറ്ററിനും 2100 മീറ്ററിനും ഇടയിലുള്ള നിത്യഹരിതവനങ്ങളിലെ അടിക്കാടുകളായി കാണുന്നു.

## ഉപവിഭാഗങ്ങൾ
* *[[Excoecaria oppositifolia var. crenulata]]*
* *[[Excoecaria oppositifolia var. oppositifolia]]*

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
കിങ്സ് ഇന്ത്യൻ പ്രതിരോധം

ചെസ്സിലെ പ്രധാന പ്രതിരോധരീതികളിലൊന്നാണ് **കിങ്സ് ഇൻഡ്യൻ ഡിഫൻസ്**.
:1. d4 Nf6
:2. c4 g6
ഈ രീതിയിൽ തുടക്കത്തിൽ തന്നെ ശക്തമായ പ്രതിരോധം തീർക്കുന്നതിനു കറുത്തകരുക്കൾക്ക് സാധിയ്ക്കുന്നു. 
മൂന്നാമത്തെ മറുപടിനീക്കത്തിൽ കറുത്ത ബിഷപ്പ് **....g7** ലേയ്ക്കു നീക്കി പ്രതിരോധം ശക്തമാക്കുന്നു.ഈ നീക്കത്തിനു പകരം **3...d5**  നീക്കത്തിനാണ് മുതിരുന്നതെങ്കിൽ അത് **[[ഗ്ര്വൻഫെൽഡ് പ്രതിരോധം|ഗ്ര്വൻഫെൽഡ്]]** (Grünfeld Defence)പ്രതിരോധമെന്നാണ് അറിയപ്പെടുക.
## അവലംബം

വർഗ്ഗം:ചെസ്സിലെ പ്രാരംഭനീക്കങ്ങൾ
പൂച്ചക്കണ്ണി (ചലച്ചിത്രം)

എ.എൽ.എസ്. പ്രോഡക്ഷനുവേണ്ടി പി. അരുണാചലവും എ.എൽ. ശ്രീനിവാസും ചേർന്നു നിർമിച്ച മലയാളചലച്ചിത്രമാണ് **പൂച്ചക്കണ്ണി**.  സെൻട്രൽ പിക്ചേഴ്സ് വിതരണം നടത്തിയ ഈ ചിത്രം 1966 ഒക്ടോബർ 28-ന് പ്രദർശനം ആരംഭിച്ചു.

## അഭിനേതാക്കൾ
*അംബിക
*വിജയ നിർമ്മല
*മീന
*കലാവതി
*ബേബി സബീന
*തിക്കുറിശ്ശി
*പ്രേം നസീർ
*ബഹദൂർ
*അടൂർ ഭാസി
*മാസ്റ്റർ ശരത്ത് 

## പിന്നണിഗായകർ
*പി.ബി. ശ്രീനിവാസ്
*പി. സുശീല
*വസന്ത
*കമുകറ പുരുഷോത്തമൻ
*എസ്. ജാനകി
*എൽ.ആർ. ഈശ്വരി 

## അണിയറപ്രവർത്തർ
*നിർമ്മാണം -- പി.അരുണാചലം, എ.എൽ. ശ്രീനിവാസൻ
*സംവിധാനം -- എസ്.ആർ. പുട്ടണ്ണ
*സംഗീതം -- എം.എസ്. ബാബുരാജ്
*ഗാനരചന—വയലാർ രാമവർമ
*കഥ—ത്രിവേണി
*തിരക്കഥ, സംഭാഷണം -- തിക്കുറിശ്ശി
*ചിത്രസംയോജനം -- ആർ. ദേവരാജൻ
*ഛായഗ്രഹണം -- പി. എല്ലപ്പ
*ശബ്ദലേഖനം -- ടി.എസ്. രാഗസ്വാമി 

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് പൂച്ചക്കണ്ണി
*മല്ലുമൂവീസ് ഡേറ്റാബേസിൽ നിന്ന്  പൂച്ചക്കണ്ണി

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:എസ്. ആർ പുട്ടണ്ണ സംവിധാനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
ഹെർകൂൾ പൊയ്റോട്ട്

ലോകപ്രസിദ്ധ വനിതാ നോവലിസ്റ്റായ അഗതാ ക്രിസ്റ്റിയുടെ ചില നോവലുകളിലെയും ചെറുകഥകളിലെയും കുറ്റാന്വേഷണ കഥാപാത്രമാണ് **ഹെർക്യൂൾ പോയ്റോട്ട്**  33 നോവലുകളിലും,ഒരു നാടകത്തിലും, അമ്പതിലധികം ചെറുകഥകളിലുമായി ഹെർക്യൂൾ പോയ്റോട്ട് തൻ്റെ  സാന്നിദ്ധ്യം അറിയിയ്ക്കുന്നു. 1920 മുതൽ 1975 വരെയുള്ള കാലയളവുകളിലായാണ് ഈ കൃതികളെല്ലാം പ്രസിദ്ധീകരിയ്ക്കപ്പെട്ടത്.ഷെർലക് ഹോംസ് കഥകളുടെ രചയിതാവായ ആർതർ കോനൻ ഡോയലിന്റെ മരണം ആരാധകരിൽ ഉണ്ടാക്കിയ കടുത്ത നിരാശയാണ് ഹെർകൂൾ പൊയ്‌റോട്ടിന്റെ പിറവിക്കു കാരണം. ബൽജിയംകാരനായ റിട്ടയേർഡ് പോലീസ് ഓഫീസറാണ് ഹെർക്യൂൾ പോയ്റോട്ട് രൂപത്തിലും ഭാവത്തിലും ഹോസുമായി സാമ്യമില്ലായിരുന്നുവെങ്കിലും പോയ്‌റോട്ടിന്റെ അന്വേഷണരീതിയിൽ ഹോംസിന്റെ സ്വാധീനം കാണാം.

റേഡിയോയിലും ടെലിവിഷനിലും,സിനിമയിലും ഹെർക്യൂൾ പോയ്റോട്ട് ചിത്രീകരിയ്ക്കപ്പെട്ടിട്ടുണ്ട്. ജോൺ മോഫാ, ആൽബെർട്ട് ഫിന്നി, പീറ്റർ ഉസ്തിനോവ്, ഇയാൻ ഹോം, ഡേവിഡ് സുചെ എന്നിവരാണ് പ്രധാനമായും വേഷമിട്ടത്.

## പ്രത്യേകതകൾ
ഒരു വനിത രചിച്ച കുറ്റാന്വേഷണ കഥ എന്ന നിലയിൽ ഹെർക്യൂൾ പോയ്റോട്ട്കൃ തികൾ ലോകത്തിന്റെ ശ്രദ്ധ പിടിച്ചുപറ്റിയവയാണ്.

## അവലംബം

* മാതൃഭൂമി ഹരിശ്രീ 2005 ജനുവരി 25
വർഗ്ഗം:കുറ്റാന്വേഷകരായ കഥാപാത്രങ്ങൾ
ഫൈകസ് വില്ലോസ

മോറേസീ കുടുംബത്തിൽപ്പെട്ട ഒരു സപുഷ്പിയാണ് **ഫൈക്കസ് വില്ലോസ**. വടക്കൻ ഈസ്റ്റേൺ ഇന്ത്യ, ആൻഡമാൻ ദ്വീപുകൾ, തെക്കൻ ചൈന, മ്യാൻമാർ, ഇന്തോചൈന, തായ്ലാന്റ്, സുമാത്ര, മലേഷ്യ, സിംഗപ്പൂർ, ഫിലിപ്പീൻസ്, ബോർണിയോ, ജാവ, സുലാവേസി, മോളുകാസ് എന്നിവിടങ്ങളിൽ കാണപ്പെടുന്നു. 1,700 മീറ്റർ വരെ ഉയരമുള്ള ഇവ താഴ്ന്ന വനങ്ങളുള്ള മലനിരകളിൽ വളരുന്നു. നീ സൂൺ സ്വാംപ് ഫോറസ്റ്റ്, ബക്ടി തിമാഹ് നേച്ചർ റിസർവ്, സെൻട്രൽ ക്യാച്ച്മെന്റ് നേച്ചർ റിസർവ്, പുലോ യുബിൻ എന്നിവിടങ്ങളിൽ ഇത് പ്രാദേശികമായി അറിയപ്പെടുന്നു.

സ്പീഷിസുകൾ ഡയീഷ്യസാണ്, പെൺപൂക്കളും ആൺപൂക്കളും പ്രത്യേക സസ്യങ്ങളിലാണ് കാണപ്പെടുന്നത്. ഇതിന്റെ പൂക്കൾ ഫിഗ് വാസ്പ് ആണ് പരാഗണം നടത്തുന്നത്. പാകമായ പഴങ്ങൾ പക്ഷികളും സസ്തനികളും ഭക്ഷിക്കുന്നു.

## അവലംബം

വർഗ്ഗം:സസ്യജനുസുകൾ
വർഗ്ഗം:മോറേസീ
കൊയലി

20 മീറ്ററോളം ഉയരം വയ്ക്കുന്ന ഒരു മരമാണ് **ചേല** അഥവാ **കൊയലി** (**Ficus amplissima)**. ഇംഗ്ലീഷിൽ **Indian bat tree** എന്നും **Indian bat fig** എന്നും വിളിക്കുന്നു**.**  വിത്ത്‌ വഴിയും കമ്പ് കുത്തി പിടിപ്പിച്ചും പുതിയ തൈകൾ ഉത്പാദിപ്പിച്ച് വരുന്നു**.** 1000 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. ശ്രീലങ്കയിലും മാലദ്വീപിലും തെക്കേ ഇന്ത്യയിലും കണ്ടുവരുന്നു. പ്രമേഹത്തിനെതിരെ ഫലപ്രദമാണെന്ന് പരീക്ഷണങ്ങൾ കാണിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ആലുകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫൈക്കസ്
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മലങ്കുറത്ത

പശ്ചിമഘട്ടതദ്ദേശവാസിയായ ഒരു ചെറുമരമാണ് **മലങ്കുറത്ത**. . 6 മീറ്ററോളം പൊക്കം വയ്ക്കുന്ന ഈ ചെടി 700 മീറ്ററിനും 1400 മീറ്ററിനും ഇടയിലുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:സെലാസ്ത്രേസീ
വർഗ്ഗം:കേരളത്തിലെ സസ്യജാലം
ഇലിസറോവ്

ഒരു സോവ്യറ്റ് ശസ്ത്രക്രിയാ വിദഗ്ദ്ധനായിരുന്നു **ഗാവ്രിൽ ഇല്ലിസറോവ്**.പഴയ റഷ്യയുടെ ഭാഗമായ പോളണ്ടിലെ  ബിലോവീഷിൽ ആണ്  ഇല്ലിസറോവ് ജനിച്ചത്. ക്രിമിയ മെഡിക്കൽ സ്കൂളിൽ നിന്നു വൈദ്യശാസ്ത്രത്തിൽ ബിരുദം നേടി.( 15 ജൂൺ 1921 – 24 ജൂലൈ 1992 ) അസ്ഥികളെ സംബന്ധിച്ച ശസ്ത്രക്രിയകളുമായി ബന്ധപ്പെട്ട **ഇല്ലിസറോവ് അപ്പാരറ്റസ്** എന്ന സംവിധാനത്തിന്റെ  കണ്ടുപിടിത്തം അദ്ദേഹത്തെ ശ്രദ്ധേയനാക്കി.എല്ലുകളുടെ വൈകല്യം പരിഹരിയ്ക്കുന്നതിനും, എല്ലുകളുടെ നീളം കൂട്ടുന്നതിനും ഈ സങ്കേതം ഉപയോഗിയ്ക്കുന്നത്. 

Russian Ilizarov Scientific Center for Restorative Traumatology and Orthopaedics എന്ന സ്ഥാപനത്തിനു  അദ്ദേഹത്തിന്റെ മരണശേഷം ആ പേർ നൽകുകയുണ്ടായി. 
## ബഹുമതികൾ
ലെനിൻ പുരസ്ക്കാരം ഇലിസറോവിനു നൽകപെട്ടിട്ടുണ്ട്.
## അവലംബം

* Ilizarov.com English-language portal
* Ilizarov.org.uk 
* Biography  at mountain-jews.co.il 
* Biography  at gorskie.ru 
* Biography at rubricon.com 
* New York Times Health Obituary
* William D. Terrell uses Ilizarov techniques with fixators

വർഗ്ഗം:വൈദ്യശാസ്ത്രം
വർഗ്ഗം:വൈദ്യശാസ്ത്ര ഉപകരണങ്ങൾ
ഹക്കീം അസനുള്ള ഖാൻ

അവസാന മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ പ്രധാനമന്ത്രിയും സ്വകാര്യവൈദ്യനുമായിരുന്നു **ഹക്കീം അസനുള്ള ഖാൻ** (ജീവിതകാലം 1797-1873 ). ബുദ്ധിമാനും തന്ത്രശാലിയും വിദ്യാഭ്യാസ-സംസ്കാരസമ്പന്നനുമായ ഇദ്ദേഹം സഫറിന്റെ ഏറ്റവും വിശ്വസ്തനായിരുന്നു. എതിരാളികൾ ഇദ്ദേഹത്തെ *ഗംഗാറാം യഹൂദി* എന്നാണ് വിളിച്ചിരുന്നത്.

ആദ്യകാലങ്ങളിൽ സഫറിന്റെ പ്രധാനഭാര്യയായിരുന്ന സീനത്ത് മഹലുമായി നല്ല ബന്ധത്തിലല്ലായിരുന്നെങ്കിലും 1857-ലെ ലഹളസമയത്ത് ഇരുവരും വിമതശിപായിമാർക്കെതിരെയുള്ള നിലപാടെടുത്തുകൊണ്ട് ഒരുമിച്ചു. ബ്രിട്ടീഷുകാരുമായുള്ള അസനുള്ള ഖാന്റെ എഴുത്തുകുത്തുകൾ ശിപായിമാർ കണ്ടെത്തിയതിനെത്തുടർന്ന് അവർ അദ്ദേഹത്തെ കൊല്ലാൻ ശ്രമിച്ചെങ്കിലും സഫർ അയാളെ സംരക്ഷിക്കുയായിരുന്നു. വിമതരോടൊപ്പം നിൽക്കരുതെന്നും ബ്രിട്ടീഷുകാർക്ക് കീഴടങ്ങണമെന്നും സഫറിനെ ഇദ്ദേഹം പ്രേരിപ്പിച്ചു. എന്നാൽ സഫർ കീഴടങ്ങിയതിനുശേഷം ഹക്കീം തനിക്ക് മാപ്പുലഭിക്കുന്നതിന് സഫറിനെതിരെയുള്ള തെളിവുകൾ ബ്രിട്ടീഷുകാർക്ക് നൽകി വിശ്വാസവഞ്ചന കാണിച്ചിരുന്നു. 1853-ൽ ഡെൽഹി റെസിഡന്റ് തോമസ് മെറ്റ്കാഫ് മരിച്ചത് വിഷപ്രയോഗം മൂലമാണെന്നും അതിനുപിന്നിൽ അസനുള്ള ഖാന്റെ പങ്കാളിത്തമുണ്ടായിരുന്നുവെന്നും സംശയിക്കപ്പെട്ടിരുന്നു.

മിർസ ഗാലിബ്, സൗഖ്, മോമിൻ തുടങ്ങിയവ പ്രശസ്തകവികളുടെ സമകാലീനനും സുഹൃത്തുമായിരുന്നു അസനുള്ള ഖാൻ. മോമിൻ എഴുതിയ കവിതകൾ *ഇൻഷായി മോമിൻ* എന്ന പേരിൽ അസനുള്ള ഖാൻ പ്രസിദ്ധീകരിച്ചിരുന്നു. ഗാലിബിന്റെയും സൗഖിന്റെയും കവിതകളും ഇത്തരത്തിൽ അദ്ദേഹം പ്രസിദ്ധീകരിച്ചിരുന്നു.
## കുടുംബം
അസനുള്ള ഖാൻ ഒരു അഫ്ഗാൻ വംശജനായിരുന്നു. അദ്ദേഹത്തിന്റെ പൂർവികർ അഫ്ഗാനിസ്താനിലെ ഹെറാത്തിൽ നിന്ന് കശ്മീരിലെ ദൽ തടാകപരിസരങ്ങളിലേക്കും പിന്നിട് ഡെൽഹിയിലേക്കും കുടിയേറിയവരാണ്. അസനുള്ള ഖാനെപ്പോലെത്തന്നെ അദ്ദേഹത്തിന്റെ അച്ഛനും മുത്തച്ഛനുമെല്ലാം ഹക്കീമുകളായിരുന്നു (വൈദ്യൻമാരായിരുന്നു) അതുപോലെത്തന്നെ അദ്ദേഹത്തിന്റെ മകനായ ഇക്രാമുള്ള ഖാനും ഹഖീമായിരുന്നു.

അസനുള്ള ഖാന്റെ ഒരു കുടുംബമാളിക പുരാനി ദില്ലിയിലെ ലാൽ കുവ പ്രദേശത്ത് നിലനിൽക്കുന്നുണ്ട്. *ഹവേലി മെഹ്മൂദ ഉൻ നിസ* എന്നാണ് ഈ മാളികയുടെ പേര്. ഇക്രാമുള്ള ഖാന്റെ ഭാര്യയായിരുന്ന മെഹ്മൂദയുടെ പേരിലാണ് ഇത് അറിയപ്പെടുന്നത്. 1730-കളിലോ അതിനു മുൻപോ ആയിട്ടാണ് ഈ മാളിക പണിതിരിക്കുന്നത്.
## അവലംബം

### ഗ്രന്ഥങ്ങൾ
* 
വർഗ്ഗം:മുഗൾ ഉദ്യോഗസ്ഥർ
വർഗ്ഗം:1857-ലെ ഇന്ത്യൻ ലഹളയുമായി ബന്ധപ്പെട്ട വ്യക്തികൾ
പ്രിയതമ

നീലാ പ്രൊഡക്ഷൻസിന്റെ ബാനറിൽ മെരിലാൻഡ് സ്റ്റുഡിയോയിൽ വച്ച് പി. സുബ്രഹ്മണ്യം നിർമിച്ച മലയാളചലച്ചിത്രമാണ് **പ്രിയതമ**.  കുമാരസ്വാമി ആൻഡ് കമ്പനി വിതരണം നടത്തിയ പ്രിയതമ 1966 ഡിസംബർ 22-ന് പ്രദർശനം ആരംഭിച്ചു.

## അഭിനേതാക്കൾ
*പ്രേം നസീർ
*തിക്കുറിശ്ശി
*എസ്.പി. പിള്ള
*വൈക്കം മണി
*അടൂർ ഭാസി
*മാസ്റ്റർ വേണു
*ശിവൻ
*ശാന്തി
*ഷീല
*ആറന്മുള പൊന്നമ്മ
*പങ്കജവല്ലി
*ശ്രീദേവി
*കഞ്ചന
*സരസമ്മ
*ഉഷ 

## പിന്നണിഗായകർ
*പി. സുശീല
*പി. ലീല
*എസ്. ജാനകി
*എൽ.ആർ. ഈശ്വരി
*പി.ബി. ശ്രീനിവാസ്
*കെ.ജെ. യേശുദാസ്
*കമുകറ പുരുഷോത്തമൻ 

## അണിയറപ്രവർത്തകർ
*നിർമ്മാണം, സംവിധാനം -- പി. സുബ്രഹ്മണ്യം
*സംഗീതം -- ബ്രദർ ലക്ഷ്മണൻ
*ഗനരചന—ശ്രീകുമാരൻ തമ്പി
*വിതരണം -- എ കുമാരസ്വാമി റിലീസ്
*കഥ, തിരക്കഥ, സംഭാഷണം -- കാനം ഇ.ജെ. 
*ചിത്രസംയോജനം -- എൻ. ഗോപാലകൃഷ്ണൻ
*കലാസംവിധാനം -- എം.വി. കൊച്ചാപ്പു
*ഛയാഗ്രഹണം -- ഇ.എൻ.സി. നായർ 

## ഗാനങ്ങൾ

## അവലംബം

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ

വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:കാനം. ഇ.ജെ. കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ